title: 2014/361/UE: Deċiżjoni tal-Kunsill tal- 5 ta' Ġunju 2014 dwar il-pożizzjoni li għandha tittieħed mill-Unjoni Ewropea fil-Kunsill tal-Ministri AKP-UE fir-rigward tar-reviżjoni tal-Anness IV tal-Ftehim ta' Sħubija AKP-KE

text:
                  17.6.2014

                  MT

                  Il-Ġurnal Uffiċjali tal-Unjoni Ewropea

                  L 177/54

            DEĊIŻJONI TAL-KUNSILL
      tal-5 ta' Ġunju 2014
      dwar il-pożizzjoni li għandha tittieħed mill-Unjoni Ewropea fil-Kunsill tal-Ministri AKP-UE fir-rigward tar-reviżjoni tal-Anness IV tal-Ftehim ta' Sħubija AKP-KE

         (2014/361/UE)

      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 209(2) flimkien mal-Artikolu 218(9) tiegħu,
      Wara li kkunsidra l-Ftehim ta' Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Kotonù fit-23 ta' Ġunju 2000 (1) (minn hawn 'il quddiem il-“Ftehim ta' Sħubija AKP-KE”),
      Wara li kkunsidra l-proposta mill-Kummissjoni Ewropea,
      Billi:

                  (1)

                  L-Artikolu 100 tal-Ftehim ta' Sħubija AKP-KE jistipula li l-Annessi Ia, Ib, II, III, IV u VI tal-Ftehim ta' Sħubija AKP-KE jistgħu jiġu riveduti, eżaminati mill-ġdid u/jew emendati mill-Kunsill tal-Ministri AKP-UE abbażi ta' rakkomandazzjoni min-naħa tal-Kumitat ta' Kooperazzjoni AKP-UE għall-Finanzjament tal-Iżvilupp.

                  (2)

                  Ittieħdu impenji internazzjonali lejn l-effettività tal-għajnuna mill-Partijiet għall-Ftehim ta' Sħubija AKP-KE f'Busan, f'Akkra u fid-DAC tal-OECD f'Pariġi fl-2010.

                  (3)

                  Ir-regoli tan-nazzjonalità u tal-oriġini jistgħu jkunu ulterjorment imtejba f'konformità ma' dawk l-impenji internazzjonali.

                  (4)

                  Il-kjarifika u s-simplifikazzjoni tad-dispożizzjonijiet tal-Anness IV tal-Ftehim ta' Sħubija AKP-KE jistgħu jtejbu l-effiċjenza tal-implimentazzjoni tal-FEŻ,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni Ewropea fil-Kunsill tal-Ministri AKP-UE fir-rigward tar-reviżjoni tal-Anness IV tal-Ftehim ta' Sħubija AKP-KE għandha tkun ibbażata fuq l-abbozz ta' Deċiżjoni tal-Kunsill tal-Ministri AKP-UE li jinsab mehmuż ma' dan.
      Artikolu 2
      Wara l-adozzjoni tagħha, id-Deċiżjoni tal-Kunsill tal-Ministri AKP-UE għandha tiġi ppubblikata f'Il-Ġurnal Uffiċjali tal-Unjoni Ewropea.

         Magħmul fil-Lussemburgu, il-5 ta' Ġunju 2014.

               Għall-Kunsill

               Il-President

            N. DENDIAS

         (1)  ĠU L 317, 15.12.2000, p. 3. Ftehim kif emendat bil-Ftehim iffirmat fil-Lussemburgu fil-25 ta' Ġunju 2005 (ĠU L 287, 28.10.2005, p. 4) u bil-Ftehim iffirmat f'Ouagadougou fit-22 ta' Ġunju 2010 (ĠU L 287, 4.11.2010, p. 3).

         ABBOZZ
         DEĊIŻJONI TAL-KUNSILL TAL-MINISTRI AKP-UE
         ta'
         fir-rigward tar-reviżjoni tal-Anness IV tal-Ftehim ta' Sħubija AKP-KE
         IL-KUNSILL TAL-MINISTRI TAL-AKP-UE
         Wara li kkunsidra l-Ftehim ta' Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Kotonù fit-23 ta' Ġunju 2000 (1) kif emendat fil-Lussemburgu fil-25 ta' Ġunju 2005 (2) u f'Ouagadougou fit-22 ta' Ġunju 2010 (3) (il-“Ftehim ta' Sħubija AKP-KE”), u b'mod partikolari l-Artikolu 100 tiegħu,
         Billi:

                     (1)

                     L-Artikolu 100 tal-Ftehim ta' Sħubija AKP-KE jistipula li l-Annessi Ia, Ib, II, III, IV u VI tal-Ftehim ta' Sħubija AKP-KE jistgħu jiġu riveduti, eżaminati mill-ġdid u/jew emendati mill-Kunsill tal-Ministri AKP-UE abbażi ta' rakkomandazzjoni mill-Kumitat AKP-UE ta' Kooperazzjoni għall-Finanzjament tal-Iżvilupp.

                     (2)

                     Ittieħdu impenji internazzjonali lejn l-effettività tal-għajnuna mill-Partijiet għall-Ftehim ta' Sħubija AKP-KE f'Busan, f'Akkra u fid-DAC tal-OECD f'Pariġi fl-2010.

                     (3)

                     Ir-regoli tan-nazzjonalità u tal-oriġini jistgħu jkunu ulterjorment imtejba f'konformità mal-impenji internazzjonali msemmija hawn fuq.

                     (4)

                     Il-kjarifika u s-simplifikazzjoni tad-dispożizzjonijiet tal-Anness IV tal-Ftehim ta' Sħubija AKP-KE jistgħu jtejbu l-effiċjenza tal-implimentazzjoni tal-FEŻ,

               ADOTTA DIN ID-DEĊIŻJONI:
         Artikolu 1
         L-Anness IV tal-Ftehim ta' Sħubija AKP-KE huwa emendat kif ġej:

                     (1)

                     Fl-Artikolu 19C, il-paragrafu 5 jinbidel b'dan li ġej:
                     “5.   F'konformità mal-impenn imsemmi fl-Artikolu 32(1)(a) u fl-Artikolu 50 ta' dan il-Ftehim, il-kuntratti u l-għotjiet iffinanzjati minn riżorsi mill-qafas finanzjarju pluriennali ta' kooperazzjoni mal-AKP għandhom isiru skont il-leġislazzjoni applikabbli dwar l-ambjent u l-istandards bażiċi rikonoxxuti internazzjonalment fil-qasam tal-liġi dwar ix-xogħol.”;

                     (2)

                     L-Artikolu 20(1) jinbidel b'dan li ġej:
                     “1.   Il-parteċipazzjoni fil-proċeduri tal-għoti ta' kuntratti ta' akkwist jew ta' għotjiet iffinanzjati mill-qafas finanzjarju pluriennali ta' kooperazzjoni taħt dan il-Ftehim għandha tkun miftuħa għall-persuni fiżiċi kollha li huma ċittadini ta', jew persuni ġuridiċi li huma stabbiliti b'mod effettiv fi:

                                 a.

                                 Stat tal-AKP, Stat Membru tal-Konunità Ewropea, benefiċjarji tal-Istrument għall-Assistenza ta' Qabel l-Adeżjoni tal-Komunità Ewropea, Stat Membru taż-Żona Ekonomika Ewropea, u pajjiżi u territorji extra-Ewropej koperti mid-Deċiżjoni tal-Kunsill 2013/755/UE tal-25 ta' Novembru 2013 dwar l-assoċjazzjoni tal-pajjiżi u t-territorji extra-Ewropej mal-Unjoni Ewropea (*);

                                 b.

                                 pajjiżi u territorji fi stat ta' żvilupp, kif inklużi fil-lista ta' Riċevituri tal-ODA tad-DAC tal-OECD, li mhumiex membri tal-grupp G-20, mingħajr ħsara għall-istatus tar-Repubblika tal-Afrika ta' Isfel, kif regolat mill-Protokoll 3;

                                 c.

                                 pajjiżi li għalihom l-aċċess reċiproku għall-assistenza esterna ġie stabbilit mill-Kummissjoni bi ftehim mal-pajjiżi AKP;
                                 L-aċċess reċiproku jista' jingħata, għal perjodu limitat ta' mill-inqas sena, kull meta pajjiż jikkonċedi eliġibbiltà fuq termini ugwali lil entitajiet mill-Komunità u minn pajjiżi eliġibbli taħt dan l-Artikolu;

                                 d.

                                 Stat membru tal-OECD, fil-każ ta' kuntratti implimentati f'Pajjiż l-Anqas Żviluppat (LDC) jew f'Pajjiż Fqir b'Ħafna Dejn (HIPC), kif inkluż fil-lista ta' Riċevituri tal-ODA tad-DAC tal-OECD ippubblikata mid-DAC tal-OECD.

                        (*)  ĠU L 344, 19.12.2013, p. 1.”;"

                     (3)

                     Fl-Artikolu 20, jitħassar il-paragrafu 1a;

                     (4)

                     L-Artikolu 20(3) jinbidel b'dan li ġej:
                     “3.   Il-provvisti u l-materjali kollha mixtrija taħt kuntratt ta' akkwist, jew b'konformità mal-ftehim ta' għoti, iffinanzjat mill-qafas finanzjarju pluriennali ta' kooperazzjoni taħt dan il-Ftehim għandhom joriġinaw minn pajjiż eliġibbli, kif definit f'dan l-Artikolu.
                     Madankollu, huma jistgħu joriġinaw minn kwalunkwe Stat meta l-ammont ta' valur tal-provvisti u materjali li se jinxtaraw ikun taħt il-limitu għall-użu tal-proċedura kompetittiva nnegozjata, stabbilita skont il-paragrafu 1 tal-Artikolu 19C.
                     F'dan il-kuntest, id-definizzjoni tal-kunċett ta' ‘prodotti li joriġinaw’ għandha titqies fid-dawl tal-konvenzjonijiet internazzjonali rilevanti, u l-provvisti li joriġinaw mill-Komunità għandhom jinkludu provvisti li joriġinaw mill-Pajjiżi u mit-Territorji Extra-Ewropej.”;

                     (5)

                     L-Artikolu 20(5) jinbidel b'dan li ġej:
                     “5.   Kull meta l-qafas finanzjarju pluriennali ta' kooperazzjoni taħt dan il-Ftehim jiffinanzja operazzjoni implimentata permezz ta' organizzazzjoni internazzjonali, il-parteċipazzjoni fi proċeduri tal-għoti ta' kuntratti ta' akkwist jew ta' għotjiet għandha tkun miftuħa għall-persuni fiżiċi u ġuridiċi kollha eliġibbli taħt il-paragrafu 1, kif ukoll għall-persuni fiżiċi u ġuridiċi kollha eliġibbli taħt ir-regoli tal-organizzazzjoni, waqt li jiġi żgurat trattament ugwali għad-donaturi kollha. L-istess regoli japplikaw għall-provvisti u l-materjali.”;

                     (6)

                     L-Artikolu 20(6) jinbidel b'dan li ġej:
                     “6.   Kull meta l-qafas finanzjarju pluriennali ta' kooperazzjoni taħt dan il-Ftehim jiffinanzja operazzjoni implementata bħala parti minn inizjattiva reġjonali, il-parteċipazzjoni fil-proċeduri għall-għoti ta' kuntratti ta' akkwist jew ta' għotjiet għandha tkun miftuħa għall-persuni fiżiċi u ġuridiċi kollha eliġibbli taħt il-paragrafu 1, kif ukoll għall-persuni fiżiċi u ġuridiċi kollha minn pajjiż parteċipanti fl-inizjattiva rilevanti. L-istess regoli japplikaw għall-provvisti u l-materjali.”;

                     (7)

                     L-Artikolu 20(7) jinbidel b'dan li ġej:
                     “7.   Kull meta l-qafas finanzjarju pluriennali ta' kooperazzjoni taħt dan il-Ftehim jiffinanzja operazzjoni kofinanzjata b'mod konġunt ma' sieħeb/sieħba jew ma' donatur ieħor jew implimentata permezz ta' kwalunkwe Fond Fiduċjarju stabbilit mill-Kummissjoni, il-parteċipazzjoni fil-proċeduri tal-għoti ta' kuntratti ta' akkwist jew ta' għotjiet għandha tkun miftuħa għall-persuni fiżiċi u ġuridiċi kollha li huma eliġibbli taħt il-paragrafu 1 u għall-persuni fiżiċi u ġuridiċi kollha eliġibbli taħt ir-regoli ta' dak is-sieħeb, donatur ieħor jew taħt ir-regoli determinati fl-att kostituttiv tal-Fond Fiduċjarju.
                     Fil-każ ta' azzjonijiet implimentati permezz ta' entitajiet fdati, li jkunu Stati Membri jew l-aġenziji tagħhom, permezz tal-Bank Ewropew tal-Investiment jew permezz ta' organizzazzjonijiet internazzjonali jew l-aġenziji tagħhom, il-persuni naturali jew ġuridiċi li huma eliġibbli taħt ir-regoli ta' dik l-entità fdata, kif identifikati fil-ftehimiet konklużi mal-entità ta' kofinanzjament jew ta' implimentazzjoni għandhom ikunu eliġibbli wkoll. L-istess regoli japplikaw għall-provvisti u l-materjali.”;

                     (8)

                     Fl-Artikolu 20 jiżdiedu l-paragrafi ġodda, 8 u 9, li ġejjin:
                     “8.   Kull meta l-qafas finanzjarju pluriennali ta' kooperazzjoni taħt dan il-Ftehim jiffinanzja operazzjoni kofinanzjata taħt Strument finanzjarju tal-UE ieħor, il-parteċipazzjoni fil-proċeduri tal-għoti ta' kuntratti ta' akkwist jew ta' għotjiet għandha tkun miftuħa għall-persuni fiżiċi u ġuridiċi kollha eliġibbli taħt il-paragrafu 1, kif ukoll għall-persuni fiżiċi u ġuridiċi kollha eliġibbli skont kwalunkwe wieħed minn dawn l-Istrumenti. L-istess regoli japplikaw għall-provvisti u l-materjali.
                     9.   L-eliġibbiltà kif definita f'dan l-Artikolu tista' tiġi ristretta fir-rigward tan-nazzjonalità, tal-lokalizzazzjoni jew tan-natura tal-applikanti fejn ikun meħtieġ min-natura u mill-għanijiet tal-azzjoni u kif meħtieġ għall-implimentazzjoni effikaċi tagħha.”;

                     (9)

                     L-Artikolu 22(1) jinbidel b'dan li ġej:
                     “1.   L-offerenti, l-applikanti u l-kandidati minn pajjiżi terzi li mhumiex eliġibbli taħt l-Artikolu 20 jistgħu jkunu awtorizzati jipparteċipaw fi proċeduri għall-għoti ta' kuntratti ta' akkwist jew għotjiet iffinanzjati mill-Komunità mill-qafas finanzjarju pluriennali ta' kooperazzjoni taħt dan il-Ftehim jew provvisti u materjali ta' oriġini mhux eliġibbli jistgħu jiġu aċċettati bħala eliġibbli fuq it-talba ġustifikata tal-Istati tal-AKP jew tal-organizzazzjoni jew korp rilevanti f'livell reġjonali jew intra-AKP fil-każ ta':

                                 (a)

                                 pajjiżi li tradizzjonalment għandhom rabtiet ekonomiċi, kummerċjali jew ġeografiċi ma' pajjiżi benefiċjarji ġirien, jew

                                 (b)

                                 urġenza jew nuqqas ta' disponibbiltà ta' prodotti u servizzi fis-swieq tal-pajjiżi kkonċernati, jew każijiet oħrajn debitament sostanzjati fejn ir-regoli tal-eliġibbiltà jagħmlu t-twettiq ta' proġett, programm jew azzjoni impossibbli jew eċċessivament diffiċli.

                           L-Istat tal-AKP jew l-organizzazzjoni jew korp rilevanti f'livell reġjonali jew intra-AKP għandhom, f'kull okkażjoni, jipprovdu lill-Kummissjoni bl-informazzjoni meħtieġa biex tiddeċiedi dwar tali deroga.”;

                     (10)

                     L-Artikolu 26(1)(a) jinbidel b'dan li ġej:

                                 “(a)

                                 għal kuntratti ta' xogħlijiet ta' valur ta' inqas minn EUR 5 000 000, l-offerenti tal-Istati tal-AKP, sakemm mill-inqas kwart tal-ħażniet tal-kapital u tal-persunal maniġerjali joriġinaw minn Stat wieħed jew aktar tal-AKP, għandhom jingħataw preferenza tal-prezz ta' 10 % matul il-valutazzjoni finanzjarja;”;

                     (11)

                     L-Artikolu 26(1)(b) jinbidel b'dan li ġej:

                                 “(b)

                                 għal kuntratti ta' forniment b'valur ta' inqas minn EUR 300 000, l-offerenti tal-Istati tal-AKP, individwalment jew f'konsorzju ma' sħab Ewropej, għandhom jingħataw preferenza tal-prezz ta' 15 % matul il-valutazzjoni finanzjarja;”;

                     (12)

                     L-Artikolu 26(1)(c) jinbidel b'dan li ġej:

                                 “(c)

                                 fir-rigward ta' kuntratti ta' servizz minbarra Kuntratti ta' qafas tal-Kummissjoni Ewropea, meta jiġu evalwati l-offerti tekniċi, għandha tingħata preferenza lil dawk l-offerti ppreżentati minn persuni ġuridiċi jew fiżiċi tal-Istati tal-AKP, sew individwalment jew f'konsorzju bejniethom.”:

                     (13)

                     L-Artikolu 26(2) jinbidel b'dan li ġej:
                     “2.   Mingħajr ħsara għad-dispożizzjonijiet fil-paragrafu 1, fejn żewġ offerti għax-xogħlijiet, provvisti jew kuntratti ta' servizz ikunu rikonoxxuti bħala ekwivalenti, għandha tingħata preferenza:

                                 (a)

                                 lill-offerent ta' Stat tal-AKP; jew

                                 (b)

                                 jekk ma ssir ebda tali offerta, lill-offerent li:

                                             (i)

                                             jipprovdi għall-aħjar użu possibbli tar-riżorsi fiżiċi u umani tal-Istati tal-AKP;

                                             (ii)

                                             joffri l-aqwa possibiltajiet subkontrattwali lill-kumpanniji, intrapriżi jew persuni fiżiċi tal-AKP; jew

                                             (iii)

                                             jkun konsorzju ta' persuni fiżiċi, ta' kumpanniji jew ta' ditti mill-Istati tal-AKP u mill-Komunità.”.

               Artikolu 2
         Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi …,

                  Għall-Kunsill tal-Ministri tal-AKP-UE

                  Il-President

            (1)  ĠU L 317, 15.12.2000, p. 3. Ftehim kif rettifikat mill-ĠU L 385, 29.12.2004, p. 88.

            (2)  ĠU L 209, 11.8.2005, p. 27.

            (3)  ĠU L 287, 4.11.2010, p. 3.


title: Id-Deċiżjoni tal-Kunsill tad- 19 Lulju 2004 dwar in-notifika lir-Repubblika tal-Korea ta' l-irtirar tal-Komunità Ewropea mill-Ftehim dwar l-akkwisti fis-settur tat-telekomunikazzjonijiet bejn il-Komunità Ewropea u r-Repubblika tal-Korea

text:
Avviż Legali Importanti

|

32004D0589

Official Journal L 260 , 06/08/2004 P. 0008 - 0008

		Id-Deċiżjoni tal-Kunsilltad- 19 Lulju 2004dwar in-notifika lir-Repubblika tal-Korea ta' l-irtirar tal-Komunità Ewropea mill-Ftehim dwar l-akkwisti fis-settur tat-telekomunikazzjonijiet bejn il-Komunità Ewropea u r-Repubblika tal-Korea(2004/589/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-Artikolu 300 tiegħu,Wara li kkunsidra l-Artikolu 8(5) tal-Ftehim dwar l-akkwisti fis-settur tat-telekomunikazzjonijiet bejn il-Komunità Ewropea u r-Repubblika tal-Korea [1] ("il-Ftehim") kif adottat mid-Deċiżjoni 97/784/KE [2],Wara li kkunsidra l-proposta mill-Kummissjoni,Billi:(1) Skond l-Artikolu 8(5) tal-Ftehim kull parti tista' tirtira mill-Ftehim billi tinnotifika lill-parti l-oħra.(2) Il-Ftehim, ma' l-irtirar ta' l-operaturi tat-telekomunikazzjonijiet tal-Komunità, mal-liberalizzazzjoni tas-suq tat-telekomunikazzjonijiet Korean u mal-privatizzazzjoni tal-Korea Telekom, tilef kull skop.(3) Il-Korea wkoll tikkunsidra li l-Ftehim tilef kull skop.(4) Huwa xieraq li l-Komunità għandha tirtira mill-Ftehim.(5) Il-Kunsill għandu jawtorizza lill-Kummissjoni sabiex tinnotifika l-irtirar mill-Ftehim.(6) Il-Memorandum dwar l-akkwisti ta' operaturi privati tat-telekomunikazzjonijiet bejn il-Komunità Ewropea u r-Repubblika tal-Korea [3] għandu jinżamm fis-seħħ,IDDEĊIEDA KIF ĠEJ:Artikolu 1Il-Komunità tirtira b'dan mill-Ftehim dwar l-akkwisti fis-settur tat-telekomunikazzjonijiet bejn il-Komunità Ewropea u r-Repubblika tal-Korea.Artikolu 2Il-President tal-Kunsill qed jiġi b'dan awtorizzat sabiex jaħtar il-persuna(i) li għandha s-setgħa biex tinnotifika lir-Repubblika tal-Korea bl-irtirar.Magħmula fi Brussell, fid- 19 ta' Lulju 2004.Għall-KunsillIl-PresidentP. H. Donner[1] ĠU L 321, tat-22.11.1997 p. 32.[2] ĠU L 321, tat-22.11.1997 p. 30.[3] ĠU L 321, tat-22.11.1997, p. 41.--------------------------------------------------


title: 2007/765/KE: Deċiżjoni tal-Kunsill tat- 8 ta’ Novembru 2007 dwar l-adeżjoni tal-Bulgarija u tar-Rumanija mal-Konvenzjoni, ibbażata fuq l-Artikolu K.3 tat-Trattat dwar l-Unjoni Ewropea, dwar l-iskwalifiki tas-sewqan

text:
               24.11.2007

               MT

               Il-Ġurnal Uffiċjali ta’ l-Unjoni Ewropea

               L 307/22

         DEĊIŻJONI TAL-KUNSILL
   tat-8 ta’ Novembru 2007
   dwar l-adeżjoni tal-Bulgarija u tar-Rumanija mal-Konvenzjoni, ibbażata fuq l-Artikolu K.3 tat-Trattat dwar l-Unjoni Ewropea, dwar l-iskwalifiki tas-sewqan
   (2007/765/KE)
   IL-KUNSILL ta’ L-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra t-Trattat ta’ l-Adeżjoni ta’ l-2005,
   Wara li kkunsidra l-Att ta’ l-Adeżjoni ta’ l-2005, u partikolarment l-Artikolu 3(4) tiegħu,
   Wara li kkunsidra r-rakkomandazzjoni mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-Konvenzjoni, imfassla abbażi ta’ l-Artikolu K.3 tat-Trattat dwar l-Unjoni Ewropea, dwar l-iskwalifiki tas-sewqan (2) (minn hawn 'il quddem imsejħa “l-Konvenzjoni dwar l-iskwalifiki tas-sewqan”) ġiet magħmula fil-Lussemburgu fis-17 ta’ Ġunju ta’ l-1998 iżda għadha ma daħlitx fis-seħħ.

               (2)

               L-Artikolu 3(3) ta’ l-Att ta’ Adeżjoni jipprovdi li l-Bulgarija u r-Rumanija jaderixxu mal-konvenzjonijiet u protokolli, elenkati fl-Anness I ma’ l-Att ta’ l-Adeżjoni, li jinkludi, inter alia, il-Konvenzjoni dwar l-Iskwalifiki tas-Sewqan. Fir-rigward tal-Bulgarija u r-Rumanija dawn għandhom jidħlu fis-seħħ fid-data deċiża mill-Kunsill.

               (3)

               Skond l-Artikolu 3(4) ta’ l-Att ta’ l-Adeżjoni, il-Kunsill għandu jagħmel l-aġġustamenti kollha meħtieġa minħabba l-adeżjoni ma’ dawk il-konvenzjonijiet u protokolli,

         IDDEĊIEDA KIF ĠEJ:
   Artikolu 1
   Il-Konvenzjoni fir-rigward tal-Bulgarija u r-Rumanija dwar l-iskwalifiki tas-sewqan għandha tidħol fis-seħħ fid-data li tidħol fis-seħħ għall-Istati Membri li oriġinarjament kienu firmatarji.
   Artikolu 2
   It-test tal-Konvenzjoni dwar l-iskwalifiki tas-sewqan imfassla fil-lingwa Bulgara u fil-lingwa Rumena u anness ma’ din id-Deċiżjoni (3), għandu jkun awtentiku skond l-istess kundizzjonijiet bħat-testi l-oħrajn tal-Konvenzjoni.
   Artikolu 3
   Din id-Deċiżjoni għandha tibda jkollha effett fil-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmula fi Brussell, 8 ta’ Novembru 2007.

            Għall-Kunsill

            Il–President

         R. PEREIRA

      (1)  Opinjoni ta’ l-10.7.2007 (għadha mhix pubblikata fil-Ġurnal Uffiċjali).

      (2)  ĠU C 216, 10.7.1998, p. 1.

      (3)  Il-verżjoni Bulgara u Rumena tal-Konvenzjoni għandhom ikunu ppubblikati fl-edizzjoni speċjali tal-ĠU f'data aktard tard.


title: Deċiżjoni Nru 283/2010/UE tal-Parlament Ewropew u tal-Kunsill tal- 25 ta' Marzu 2010 li tistabbilixxi Faċilità Ewropea ta' Mikrofinanzjament Progress għall-Impjiegi u l-Inklużjoni Soċjali

text:
               7.4.2010

               MT

               Il-Ġurnal Uffiċjali tal-Unjoni Ewropea

               L 87/1

         DEĊIŻJONI Nru 283/2010/UE TAL-PARLAMENT EWROPEW U TAL-KUNSILL
   tal-25 ta' Marzu 2010
   li tistabbilixxi Faċilità Ewropea ta' Mikrofinanzjament Progress għall-Impjiegi u l-Inklużjoni Soċjali
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 175(3) tiegħu,
   Wara li kkunsidraw il-proposta mill-Kummissjoni Ewropea,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkunsidraw l-opinjoni tal-Kumitat tar-Reġjuni (2),
   Filwaqt li jaġixxu skont il-proċedura leġiżlattiva ordinarja (3),
   Billi:

               (1)

               Fis-7 ta’ April 2000, il-Kummissjoni adottat il-Komunikazzjoni intitolata “Azzjoni Lokali għall-Impjiegi – Dimensjoni lokali għall-Istrateġija Ewropea għall-Impjiegi”.

               (2)

               Il-Komunikazzjoni tal-Kummissjoni tat-13 ta' Novembru 2007 intitolata “Inizjattiva Ewropea għall-iżvilupp ta’ mikrokreditu b’appoġġ għat-tkabbir u l-impjiegi” identifikat erba' oqsma ta' prijorità għal azzjoni: it-titjib tal-ambjent legali u istituzzjonali fl-Istati Membri, it-tibdil tal-klima fis-swieq tax-xogħol favur l-impjiegi u l-intraprenditorija, il-promozzjoni tal-aħjar prattika u l-provvista ta' kapital finanzjarju addizzjonali għall-istituzzjonijiet tal-mikrofinanzjament. Bħala l-ewwel pass fl-implimentazzjoni ta' din l-aġenda, il-Kummissjoni u l-Bank Ewropew għall-Investiment (BEI) ħolqu fl-2008, l-inizjattiva Jasmine (Azzjoni Konġunta għall-appoġġ ta' Istituzzjonijiet Mikrofinanzjarji fl-Ewropa) li tipprovdi gwida għall-istituzzjonijiet finanzjarji tal-mikrokreditu li mhumiex banek u opportunità ta' finanzjament għal ammont globali ta' EUR 20 Miljun offruti mill-BEI.

               (3)

               Il-Komunikazzjoni tal-Kummissjoni tal-24 ta’ Mejju 2006 intitolata “Promozzjoni tax-xogħol deċenti għal kulħadd – Il-kontribuzzjoni tal-Unjoni Ewropea għall-implimentazzjoni tal-aġenda tax-xogħol deċenti fid-dinja” stabbiliet l-importanza ta’ xogħol deċenti għal kulħadd, l-istess kif għamlet ir-riżoluzzjoni tal-Parlament tat-23 ta' Mejju 2007 għall-promozzjoni ta' xogħol deċenti għal kulħadd (4).

               (4)

               L-istqarrija tal-Mexxejja wara l-Laqgħa Għolja tal-G-20 f'Pittsburgh fl-24 u l-25 ta' Settembru 2009 fiha impenn li jittejjeb l-aċċess għas-servizzi finanzjarji għall-foqra, pereżempju permezz tal-mikrofinanzjament. Il-mexxejja impenjaw ruħhom ukoll li jvaraw grupp ta' esperti fl-inklużjoni finanzjarja internazzjonali li għandu jidentifika l-lezzjonijiet li ġew mitgħallmin dwar approċċi innovattivi għall-forniment ta' servizzi finanzjarji għall-foqra, jippromwovu b'suċċess approċċi ta' politika, u jelaboraw standards dwar l-aċċess għal finanzjament, għarfien finanzjarju u protezzjoni tal-konsumatur.

               (5)

               Il-Parlament Ewropew fir-riżoluzzjoni tiegħu tal-24 ta' Marzu 2009 bir-rakkomandazzjonijiet lill-Kummissjoni dwar inizjattiva Ewropea għall-iżvilupp tal-mikrokreditu b'appoġġ għat-tkabbir u l-impjieg talab li l-Kummissjoni ssaħħaħ l-isforzi tagħha biex tiżviluppa mikrokrediti b'appoġġ għat-tkabbir u l-impjiegi. Barra minn hekk il-Parlament Ewropew approva EUR 4 Miljuni oħra bħala appoġġ biex azzjoni pilota tkun implimentata fil-kuntest tal-qafas Jasmine. Il-Parlament Ewropew talab lill-Kummissjoni ukoll biex tiffinanzja proġetti għall-mikrokrediti b'mod partikolari għall-gruppi żvantaġġati.

               (6)

               Jeħtieġ li l-isforzi kurrenti tal-Unjoni u tal-Istati Membri jissaħħu biex jiżdied l-aċċess u d-disponibilità ta' mikrofinanza fuq skala suffiċjenti u f'ħin raġonevoli sabiex tiġi indirizzata d-domanda qawwija ta' dawk li għandhom bżonn l-aktar f'dan il-perjodu ta' kriżi - jiġifieri, dawk li tilfu l-impjieg, dawk li jinsabu fir-riskju li jitilfu l-impjieg u dawk li jkollhom diffikultajiet biex jidħlu jew jerġgħu jidħlu fis-suq tax-xogħol, kif ukoll dawk li qed jiffaċċjaw it-theddida tal-esklużjoni soċjali jew il-persuni vulnerabbli, li jinsabu f'pożizzjoni żvantaġġata fir-rigward tal-aċċess għas-suq ta' kreditu konvenzjonali u li jridu jibdew jew jiżviluppaw iktar mikrointrapriża tagħhom stess inkluż impjieg għal rashom waqt li jiġu promossi b'mod attiv l-opportunitajiet indaqs għan-nisa u l-irġiel.

               (7)

               Il-Komunikazzjoni tal-Kummissjoni tat-3 ta' Ġunju 2009 intitolata “Impenn Komuni għall-Impjiegi” enfasizzat il-bżonn li jkun offrut ċans ieħor lil persuni bla xogħol u li tinfetaħ it-triq għall-intraprenditorija għal uħud mill-aktar gruppi żvantaġġati li jsibu diffikultà sabiex ikollhom aċċess għas-suq ta' kreditu konvenzjonali. Minbarra l-istrumenti eżistenti, hemm bżonn ta' azzjoni speċifika biex tissaħħaħ aktar il-koeżjoni ekonomika u soċjali billi jissaħħu l-attivitajiet tal-BEI u tal-Fond Ewropew għall-Investiment (FEI) kif ukoll ta' istituzzjonijiet finanzjarji internazzjonali oħrajn bla ħsara għall-attivitjajiet tal-Istati Membri. Il-Kummissjoni għalhekk ħabbret il-proposta għal faċilità ġdida ta' mikrofinanzjament għall-UE kollha (minn hawn 'il quddiem “il-Faċilità”) biex il-mikrofinanzjament jilħaq aktar persuni, b'mod partikolari gruppi li huma f'riskju u biex tappoġġa aktar l-iżvilupp tal-intraprenditorija, tal-ekonomija soċjali u tal-mikrointrapriżi. Sabiex il-Faċilità tkun effettiva, ikollha impatt li jdum fit-tul, tilħaq il-benefiċjarji potenzjali tagħha u sservi bħala element proattiv għall-politika ta' żvilupp kemm ekonomiku kif ukoll lokali, l-Istati Membri jistgħu jistabbilixxu punt ta' kuntatt nazzjonali li jippromwovi, jikkoordina, jevalwa u jissorvelja l-azzjonijiet kollha li jittieħdu skont il-Faċilità fit-territorji rispettivi tagħhom.

               (8)

               Ammont dejjem jikber ta' mikrofinanzi lill-persuni vulnerabbli li jkunu jinsabu f'pożizzjoni żvantaġġata fir-rigward tal-aċċess għas-suq ta' krediti konvenzjonali fl-Unjoni Ewropea qed jiġi pprovdut minn istituzzjonijiet ta' mikrofinanza, unions tal-kreditu u banek mhux kummerċjali li jimplimentaw r-Responsabilità Soċjali Korporattiva. Il-Faċilità għandha tgħin lil dawn il-fornituri, li jissuplimentaw is-suq tal-banek kummerċjali, permezz ta' żieda fid-disponibilità ta' mikrofinanzi biex jissodisfaw il-livelli attwali ta' talba.

               (9)

               F’ħafna każijiet dawk li jipprovdu l-mikrofinanza fl-Unjoni Ewropea huma banek kummerċjali u għandhom isiru msieħba importanti fil-Faċilità, bil-għan li jerġgħu jistabbilixxu l-fiduċja fis-suq tal-kreditu u b’attenzjoni partikolari għall-kljient li ma jkollux bażi ta’ kreditu.

               (10)

               Entitajiet pubbliċi u privati li jipprovdu mikrofinanza skont din id-Deċiżjoni għandhom jikkonformaw mal-prinċipji ta' self responsabbli u b'hekk jevitaw, b'mod partikulari, li l-individwi u l-impriżi jiddejnu żżejjed.

               (11)

               Minbarra d-diffikultà li jinkiseb aċċess għall-finanzjament, l-esklużjoni soċjali u l-inċertezzi fit-tranżizzjoni mill-qgħad jew il-welfare soċjali għall-impjieg għal rashom huma fost l-ostakoli ewlenin għat-twaqqif u l-iżvilupp tal-mikrointrapriżi. L-istrumenti ta’ mikrofinanzjament Ewropej jistgħu jagħtu appoġġ lill-istrutturi tal-ekonomija soċjali li jgħinu lill-persuni li huma esklużi fl-integrazzjoni soċjali mill-ġdid u jgħinuhom jiżviluppaw il-ħiliet minimi li hemm bżonn sabiex jidħlu għal proġett ta' negozju permanenti.

               (12)

               L-użu tar-riżorsi tal-Unjoni huwa xieraq u huwa skont ir-Riżoluzzjoni tal-Parlament Ewropew tal-24 ta' Marzu 2009 msemmija hawn fuq. Barra minn hekk, faċilità unika pan-Ewropea tikkonċentra l-leverage minn istituzzjonijiet finanzjarji internazzjonali u tevita sforz mifrux u b'hekk żżid il-provvista ta' mikrofinanzjament fl-Istati Membri kollha. Biex tieħu vantaġġ mill-esperjenza tal-istituzzjonijiet finanzjarji internazzjonali b'mod partikolari tal-BEI u l-FEI, il-Faċilità għandha tkun stabbilita fuq il-bażi ta' amministrazzjoni konġunta.

               (13)

               L-azzjonijiet iffinanzjati mill-Faċilità għandhom ikunu koerenti u kompatibbli mal-politika tal-Unjoni u konformi mad-dispożizzjonijiet tat-Trattat u tal-atti adottati skont dan. L-attivitajiet tal-Faċilità għandhom ikunu kumplimentari mal-interventi l-oħrajn tal-Unjoni, b'mod partikolari mal-istrumenti finanzjarji tal-Programm Qafas ta' Kompettitivita' u Innovazzjoni, mal-Jasmine, mal-Fond Agrikolu Ewropew għall-Iżvilupp Rurali (EAFRD), mal-Fond Ewropew ta' l-Iżvilupp Reġjonali (ERDF), ma' Jeremie (Riżorsi Konġunti Ewropej għal Intrapriżi Żgħar Ħafna sa dawk Medji) u mal-Fond Soċjali Ewropew (FSE).

               (14)

               Għall-fini ta' din id-deċiżjoni, il-“mikrofinanzjament” għandu jinkludi garanziji, mikrokreditu, fondi ta’ ekwità u kważi-ekwità estiżi għall-persuni u mikrointrapriżi koperti minn din id-Deċiżjoni, bil-mikrokreditu jiġi ddefinit bħala self taħt il-EUR 25 000. Ir-Rakkomandazzjoni tal-Kummissjoni 2003/361/KE tas-6 ta' Mejju 2003 dwar id-definizzjoni tal-mikrointrapriżi, u l-intrapriżi żgħar u medji (5) tiddefinixxi “mikrointrapriża” bħala intrapriża li tħaddem anqas minn 10 persuni, inkluż dawk impjegati għal rashom, u li l-bejgħ annwali u/jew il-karta tal-bilanċi annwali tagħhom ma teċċedix l-EUR 2 miljuni li għandha tkun definizzjoni xierqa għall-fini ta' din id-Deċiżjoni.

               (15)

               Għall-finijiet ta’ din id-Deċiżjoni u b’konformità mad-dispożizzjonijiet nazzjonali, “mikrointrapriża fis-settur tal-ekonomija soċjali” għandha tfisser mikrointrapriża li tipproduċi prodotti u tagħti servizzi fil-qafas ta’ missjoni soċjali ċara jew li tagħti servizzi lill-membri tal-komunità mingħajr ebda skop ta’ qligħ.

               (16)

               Il-Faċilità għandha tiġi implimentata permezz ta’ sensiela ta’ azzjonijiet xierqa li jinkludu qsim tar-riskju, garanziji, strumenti ta’ ekwità u ta’ dejn offruti minn istituzzjonijiet finanzjarji internazzjonali lill-fornituri tal-mikrofinanzjament. Sabiex tikber l-effettività tagħha, il-Faċilità għanda tiġi kkoordinata u implimentata b’konsistenza mal-istrumenti finanzjarji Ewropej u nazzjonali u mal-istituzzjonijiet finanzjarji nazzjonali,

         ADOTTAW DIN ID-DEĊIŻJONI:
   Artikolu 1
   Stabbiliment
   Il-Faċilità Ewropea tal-Mikrofinanzjament għall-Impjiegi u l-Inklużjoni Soċjali, msejjħa il-Faċilità Ewropea ta' Mikrofinanzjament Progress (minn hawn 'il quddiem il-“Faċilità”) hija b'dan stabbilita.
   Artikolu 2
   Għan
   1.   Il-Faċilità għandha tipprovdi riżorsi tal-Unjoni biex jiżdied l-aċċess u d-disponibilità tal-mikrofinanzi għal:

               (a)

               persuni li tilfu jew li qegħdin fir-riskju li jitilfu l-impjieg tagħhom, jew li għandhom diffikultajiet biex jidħlu jew jidħlu lura fis-suq tax-xogħol, kif ukoll, persuni li qed jaffaċċjaw it-theddida tal-esklużjoni soċjali jew persuni vulnerabbli li jinsabu f’pożizzjoni żvantaġġjata fir-rigward tal-aċċess għas-suq tal-kreditu konvenzjonali u li jixtiequ jibdew jew jiżviluppaw aktar il-mikrointrapriża tagħhom, inkluż impjieg għal rashom;

               (b)

               mikrointrapriżi, speċjalment dawk fl-ekonomija soċjali kif ukoll mikrointrapriżi li jimpjegaw il-persuni msemmija fil-punt (a).

         2.   Il-Faċilità għandha tipprovdi riżorsi tal-Unjoni għall-aċċess għall-mikrofinanzjament, u tippromwovi b’mod attiv opportunitajiet indaqs għan-nisa u l-irġiel.
   Artikolu 3
   Baġit
   1.   Il-kontribuzzjoni finanzjarja mill-baġit tal-Unjoni għall-Faċilità għall-perjodu mill-1 ta' Jannar 2010 sal-31 ta' Diċembru 2013 għandha tkun ta' EUR 100 miljun.
   2.   L-approprjazzjonijiet ta' kull sena għandhom jiġu deċiżi matul il-proċedura baġitarja annwali, inkluż, jekk ikun meħtieġ hekk, permezz tal-applikazzjoni tal-punt 37 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja soda (6), jew permezz ta' mezzi oħra previsti minn dak il-Ftehim.
   3.   Il-baġit totali għall-miżuri ta' appoġġ msemmija fil-punt (d) tal-Artikolu 4(1) ma għandux jeċċedi l-1 % tal-baġit tal-Faċilità stabbilit fil-paragrafu 1 ta' dan l-Artikolu.
   4.   Il-kontribuzzjoni finanzjarja għandha tkopri l-ispejjeż kollha tal-Faċilità, inkluż l-ispejjeż amministrattivi għall-istuzzjonijiet finanzjarji internazzjonali msemmija fl-Artikolu 5(2) li jamministraw il-kontribuzzjoni tal-Unjoni kif ukoll spejjeż eliġibbli oħrajn.
   Artikolu 4
   Azzjonijiet u benefiċjarji eliġibbli
   1.   Il-Faċilità għandha tiġi implimentata bl-użu tat-tipi ta' azzjonijiet li ġejjin, kif xieraq:

               (a)

               strumenti ta' garanziji u ta' qsim tar-riskju;

               (b)

               strumenti ta' ekwità;

               (c)

               strumenti ta' dejn;

               (d)

               miżuri ta' appoġġ, bħal attivitajiet ta' komunikazzjoni, monitoraġġ, kontroll, verifika u evalwazzjoni li huma neċessarji b'mod dirett għall-implimentazzjoni effettiva u effiċjenti ta' din id-Deċiżjoni u għall-kisba tal-għanijiet tagħha.

         2.   Il-Faċilità għandha tkun miftuħa għall-korpi pubbliċi u privati stabbiliti fil-livelli nazzjonali, reġjonali jew lokali fl-Istati Membri li jipprovdu mikrofinanzjamenti lill-persuni u mikrointrapriżi fl-Istati Membri.
   3.   Sabiex jintlaħqu l-benefiċjarji finali u sabiex jinħolqu mikrointrapriżi kompetittivi u vijabbli, il-korpi pubbliċi u privati msemmija fil-paragrafu 2 għandhom jikkooperaw mill-qrib ma’ organizzazzjonijiet li jaħdmu sabiex jirrapreżentaw l-interessi tal-benefiċjarji finali tal-mikrokreditu u ma’ organizzazzjonijiet, b’mod partikolari dawk appoġġjati mill-FSE, li jipprovdu programmi ta’ gwida u ta’ taħriġ għal dawk il-benefiċjarji aħħarin.
   Artikolu 5
   Amministrazzjoni
   1.   Il-Kummisssjoni għandha tamministra l-Faċilità skont ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjaru li japplika għall-baġit ġenerali tal-Komunitajiet Ewropej (7).
   2.   Biex timplimenta l-azzjonijiet imsemmija fl-Artikolu 4(1), ħlief għall-miżuri ta' appoġġ msemmija fil-punt (d) tal-Artikolu 4(1), il-Kummissjoni għandha tikkonkludi ftehimiet mal-istituzzjonijiet finanzjarji internazzjonali, b'mod partikolari mal-BEI u mal-FEI skont l-Artikolu 53d tar-Regolament (KE, Euratom) Nru 1605/2002 u l-Artikolu 43 tar-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jistabbilixxu regoli dettaljati għall-Implimentazzjoni tar- Regolament tal-Kunsill (KE, Euratom) Nru 1605/2002 (8). Dawk il-ftehimiet għandhom jinkludu dispożizzjonijiet dettaljati għall-implimentazzjoni tar-responsabiltajiet fdati lil dawk l-istituzzjonijiet finanzjarji, inklużi dawk id-dispożizzjonijiet li jispeċifikaw il-bżonn li tiġi żgurata addizjonalità u koordinazzjoni mal-istrumenti finanzjarji Ewropej u nazzjonali eżistenti, u sabiex jippromwovu kopertura komprensiva u bilanċjata bejn l-Istati Membri.
   3.   Sabiex jinkisbu l-għanijiet stabbiliti fl-Artikolu 2 u jiġu implimentati l-azzjonijiet stabbiliti fl-Artikolu 4, il-ftehimiet imsemmija fil-paragrafu 2 ta' dan l-Artikolu għandhom, barra minn hekk, jinkludu obbligu fuq l-istituzzjonijiet finanzjarji internazzjonali li jinvestu mill-ġdid ir-riżorsi u r-rikavat, inklużi dividends u rimborżi, f'azzjonijiet imsemmija fil-punti (a), (b) jew (c) tal-Artikolu 4(1) għal perjodu ta’ sitt snin mid-data tal-bidu tal-Faċilità.
   4.   Wara l-għeluq tal-Faċilità, il-bilanċ li jibqa dovut lill-Unjoni Ewropea għandu jitħallas lura lill-baġit ġenerali tal-Unjoni Ewropea.
   5.   L-istituzzjonijiet finanzjarji internazzjonali msemmija fil-paragrafu 2 ta' dan l-Artikolu għandhom jikkonkludu ftehimiet bil-miktub mal-fornituri pubbliċi u privati tal-mikrofinanzjament msemmija fl-Artikolu 4(2) li jistipulaw l-obbligi ta' użu tar-riżorsi li jkunu pprovduti mill-Faċilità skont l-għanijiet stabbiliti fl-Artikolu 2 u biex jipprovdu informazzjoni għat-tfassil ta' rapporti annwali msemmija fl-Artikolu 8(1).
   6.   Il-baġit għall-miżuri ta' appoġġ msemmija fil-punt (d) tal-Artikolu 4(1) għandu jkun amministrat mill-Kummissjoni.
   Artikolu 6
   Konformità
   L-azzjonijiet iffinanzjati mill-Faċilità għandhom jikkonformaw mad-dispożizzjonijiet tat-Trattat u ta' atti adottati skont dan.
   Artikolu 7
   Protezzjoni tal-interessi finanzjarji tal-Unjoni
   1.   Il-Kummissjoni għandha tiżgura li, meta l-azzjonijiet iffinanzjati skont din id-Deċiżjoni jkunu implimentati, l-interessi finanzjarji tal-Unjoni jkunu protetti bl-applikazzjoni ta’ miżuri ta’ prevenzjoni kontra l-frodi, il-korruzzjoni u kull attività illegali oħra permezz ta' verifiki effettivi u bl-irkupru tal-ammonti li ma tħallsux kif suppost u, jekk jinstabu xi irregolaritajiet, b’pieni li jkunu effettivi, proporzjonati u dissważivi, skont ir-Regolament tal-Kunsill (KE, Euratom) Nru 2988/95 tat-18 Diċembru 1995 dwar il-protezzjoni ta' l-interessi finanzjarji tal-Komunitajiet Ewropej (9) u ir-Regolament tal-Kunsill (Euratom, KE) Nru 2185/96 tal-11 ta' Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (10), kif ukoll ir-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar investigazzjonijiet immexxija mill-Uffiċċju Ewropew ta' Kontra l-Frodi (OLAF) (11).
   2.   Għall-azzjonijiet tal-Unjoni ffinanzjati skont din id-Deċiżjoni, l-OLAF għandu l-poter jagħmel investigazzjonijiet skont ir-Regolament (KE, Euratom) Nru 2988/95 u r-Regolament (Euratom, KE) Nru 2185/96, li għandhom japplikaw għal kwalunkwe ksur ta' dispożizzjoni tal-liġi tal-Unjoni, inkluż il-ksur ta' obbligu kuntrattwali stipulat abbażi tal-Faċilita, li jirriżulta minn att jew ommissjoni ta' operatur ekonomiku, li għandu, jew li jista' jkollu l-effett li jippreġudika l-baġit ġenerali tal-Unjoni Ewropea jew il-baġits amministrati minnha, permezz xi spiża mhux ġustifikata.
   3.   Il-miżuri kollha ta’ implimentazzjoni li jirriżultaw minn din id-Deċiżjoni għandhom jinkludu referenza għall-paragrafi 1 u 2 ta' dan l-Artikolu u jipprevedu, b’mod partikolari, sorveljanza u kontroll finanzjarju mill-Kummissjoni jew kwalunkwe rappreżentant awtorizzat minnha u għall-verifiki mill-Qorti Ewropea tal-Awdituri, inklużi, jekk ikunu meħtieġa, verifiki fuq il-post.
   Artikolu 8
   Rapport annwali
   1.   L-istituzzjonijiet finanzjarji internazzjonali msemmija fl-Artikolu 5(2) għandhom jittrażmettu lill-Kummissjoni rapporti annwali dwar l-implimentazzjoni li jistipulaw l-attivitajiet appoġġati f'termini ta' implimentazzjoni finanzjarja, it-tqassim u l-aċċessibilità tal-finanzi fir-rigward tas-setturi u t-tipi ta' benefiċjarji, l-applikazzjonijiet aċċettati u rrifjutati, il-kuntratti konklużi, l-azzjonijiet iffinanzjati u r-riżultati.
   2.   Sa mhux aktar tard mit-8 ta’ April 2011 u kull sena wara dan, il-Kummissjoni għandha tippreżenta lill-Parlament Ewropew u lill-Kunsill rapport kwantitattiv u kwalitattiv dwar l-attivitajiet skont din id-Deċiżjoni matul is-sena ta’ qabel. Ir-rapport annwali għandu jkun ibbażat fuq ir-rapporti ta' implimentazzjoni msemmija fil-paragrafu 1. Dan għandu, b'mod partikolari, jinkludi informazzjoni dwar l-applikazzjonijiet adottati jew irrifjutati, il-kuntratti konklużi, l-azzjonijiet iffinanzjati, l-ammont totali u t-tip ta’ benefiċċjarji kif ukoll id-distribuzzjoni tal-ammonti b’mod ġeografiku u skont is-settur.
   Ir-rapport annwali, barra minn hekk, għandu jinkludi informazzjoni dwar l-impatt u s-sostenibilità tal-Faċilità espressa f’termini tan-numru totali ta’ persuni li għadhom fl-impjieg u tal-mikrointrapriżi li għadhom fin-negozju fi tmiem il-perjodu ta’ appoġġ provdut lilhom permezz tal-Faċilità. Fl-aħħar nett, ir-rapport annwali għandu jinkludi informazzjoni dwar il-kumplimentarità ma' interventi oħrajn tal-Unjoni, b'mod partikolari l-FSE.
   3.   Wara l-preżentazzjoni tat-tielet rapport annwali u fuq il-bażi ta’ proposta mill-Kummissjoni, il-Parlament Ewropew u l-Kunsill jistgħu jirrevedu din id-Deċiżjoni.
   4.   Ir-rapport annwali imsemmi fil-paragrafu 2 jiġi trażmess, għall-informazzjoni, lill-Kumitat Ekonomiku u Soċjali Ewropew u lill-Kumitat tar-Reġjuni.
   5.   Abbażi tar-rapport annwali msemmi fil-paragrafu 2 ta’ dan l-Artikolu, il-Kummissjoni għandha tagħmel sforzi sabiex tiżgura li l-Faċilità tissodisfa l-objettivi stabbiliti fl-Artikolu 2 u li tkun aċċessibbli fl-Unjoni Ewropea kollha għal dawk li għandhom ir-riskju li jkunu esklużi soċjalment jew li jsibuha diffiċli biex jidħlu fis-suq tal-kreditu konvenzjali.
   Artikolu 9
   Valutazzjoni
   1.   Il-Kummissjoni għandha tagħmel valutazzjonijiet interim u finali fuq l-inizjattiva tagħha b'kooperazzjoni mill-qrib mal-istituzzjonijiet finanzjarji internazzjonali msemmija fl-Artikolu 5(2). Il-valutazzjoni interim trid tkun lesta erba' snin wara l-bidu tal-Faċilità u l-valutazzjoni finali mhux aktar tard minn sena wara t-tmiem tal-mandat(i) mogħtija lill-istituzzjonijiet finanzjari internazzjonali msemmija fl-Artikolu 5(2). Il-valutazzjoni finali għandha, barra minn hekk, teżamina sa fejn il-Faċilità laħqet l-għanijiet tagħha.
   2.   Ir-riżultati tal-valutazzjoni se jkunu trażmessi, għall-informazzjoni, lill-Parlament Ewropew, lill-Kunsill, lill-Kumitat Ekonomiku u Soċjali Ewropew u, lill-Kumitat tar-Reġjuni.
   Artikolu 10
   Dħul fis-seħħ
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta’ Marzu 2010.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         D. LÓPEZ GARRIDO

      (1)  ĠU C 318, 23.12.2009, p. 80.

      (2)  Opinjoni tas-7 ta' Ottubru 2009 (għadha mhijiex ippubblikata fil-Ġurnal Uffiċjali).

      (3)  Pożizzjoni tal-Parlament Ewropew tal-15 ta' Diċembru 2009 (għadha mhijiex ippublikata fil-Ġurnal Uffiċjali) u Deċiżjoni tal-Kunsill tat-8 ta' Marzu 2010.

      (4)  ĠU C 102 E, 24.4.2008, p. 321.

      (5)  ĠU L 124, 20.5.2003, p. 36.

      (6)  ĠU C 139, 14.6.2006, p. 1.

      (7)  ĠU L 248, 16.9.2002, p. 1.

      (8)  ĠU L 357, 31.12.2002, p. 1.

      (9)  ĠU L 312, 23.12.1995, p. 1.

      (10)  ĠU L 292, 15.11.1996, p. 2.

      (11)  ĠU L 136, 31.5.1999, p. 1.


title: Id-Deċiżjoni tal-Bank Ċentrali Ewropew tas-6 ta' Diċembru 2001 dwar l-allokazzjoni tad-dħul monetarju tal-banek ċentrali nazzjonali ta' l-Istati Membri parteċipanti mis-sena finanzjarja 2002 (BĊE/2001/16)

text:
Avviż Legali Importanti

|

32001D0914

Official Journal L 337 , 20/12/2001 P. 0055 - 0061

		Id-Deċiżjoni tal-Bank Ċentrali Ewropewtas-6 ta' Diċembru 2001dwar l-allokazzjoni tad-dħul monetarju tal-banek ċentrali nazzjonali ta' l-Istati Membri parteċipanti mis-sena finanzjarja 2002(BĊE/2001/16)(2001/914/KE)IL-KUNSILL REGOLATORJU TAL-BANK ĊENTRALI EWROPEW,Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (hawnhekk iżjed 'il quddiem imsejjaħ bħala "Statut"), u b'mod partikolari l-Artikolu 32 tiegħu,Billi:(1) Skond l-Artikolu 32.1 ta'l-Istatut, dħul monetarju hu d-dħul li jakkumula għall-banek ċentrali nazzjonali (BĊNi) fl-attività tal-funzjoni tal-politika monetarja. Taħt id-dispożizzjonijiet ta' l-Artikoli 32.2 ta' l-Istatut, l-ammont ta' dħul monetarju ta' kull BĊNi irid ikun daqs id-dħul annwali tiegħu li ġej mill-assi miżmuma kontra biljetti ta' flus fiċ-ċirkulazzjoni u depożiti tal-passiv lil istituzzjonijiet ta' kreditu. Dawn l-assi jridu jiġu assenjat minn BĊNi skond il-linji ta' gwidi tal-Kunsill Regolatorju. Mis-sena finanzjarja 2003, BĊNi għandhom jassenjaw l-assi li ġejjin mill-attività tal-funzjoni tal-politika monetarja bħala assi miżmuma kontra biljetti ta' flus fiċ-ċirkulazzjoni u depożiti tal-passiv lil istituzzjonijiet ta' kreditu. Skond l-Arikolu 32.4 ta' l-Istatut, l-ammont ta' dħul monetarju ta' kull BĊN għandu jkun imnaqqas b'ammont ekwivalenti għal kull imgħax imħallas minn dak il-BĊN fuq id-depożitu tal-passiv tiegħu lil istituzzjonijiet ta' kreditu skond l-Artikolu 19 ta' l-Istatut.(2) Skond l-Artikolu 32.5 ta' l-Istatut, is-somma tad-dħul monetarju tal-BĊNi għandha tkun allokata lilhom bi proporzjon għall-ishma tagħhom imħallsa fil-kapital tal-Bank Ċentrali Ewropew (BĊE).(3) Skond l-Artikoli 32.6 u l-Artikoli 32.7 ta' l-Istatut, il-Kunsill Regolatorju ta' l-BĊE hu awtorizzat li jistabbilixxi linji ta' gwidi għall-clearing u għall-ħlas mill-BĊE tal-bilanċi ġejjin mill-allokazzjoni ta' dħul monetarju u li jieħu l-miżuri l-oħra kollha neċessarji għall-applikazzjoni ta' l-Artikolu 32 ta' l-Istatut.(4) Skond l-Artikolu 10 tar-Regolament tal-Kunsill (KE) 974/98 tat-3 ta' Mejju 1998 dwar l-introduzzjoni ta' l-euro [1] mill-1 ta' Jannar 2002, l-BĊE u l-BĊNi hawnhekk iżjed 'il quddiem imsejħa bħala "Eurosistema" għandhom jitfgħu fiċ-ċirkulazzjoni biljetti ta' flus denominati f'euro. L-Artikolu 15 ta' dan ir-Regolament isemmi l-kontinwazzjoni ta' l-istatut tal-valuta legali ta' biljetti ta' flus denominati fl-unitajiet tal-munita nazzjonali matul perijodu massimu ta' sitt xhur wara t-tmiem tal-perijodu transizzjonali. Is-sena 2002 għandha għalhekk tiġi mħarsa bħala sena speċjali, peress li biljetti ta' flus fiċ-ċirkulazzjoni denominati fl-unitajiet tal-munita nazzjonali jistgħu jiġġustifikaw għall-proporzjon konsiderabbli fil-valur totali tal-biljetti ta' flus ta' l-"Eurosistema" fiċ-ċirkulazzjoni li jippreżentaw mudelli differenti fi Stati Membri. Din is-sitwazzoni hi mqabbla mas-sitwazzjoni li seħħet mill-1999 sa' l-2001 u, għalhekk, għas-sena finanzjarja 2002 dħul monetarju għandu jkun ikkalkolat b'metodu analogu għal dak imsemmi fid-Deċiżjoni BĊE/2000/19 tat-3 ta' Novembru 1998 kif emendat bid-Deċiżjoni ta' l-14 ta' Diċembru 2000 dwar l-allokazzjoni tad-dħul monetarju tal-banek ċentrali nazzjonali ta' l-Istati Membri parteċipanti u telf ta' l-BĊE għas-snin finanzjarji 1999 sa' l-2001 [2] biex jiġi żgurat li tibdil fil-modi taċ-ċirkulazzjoni ta' biljetti ta' flus ma jaffettwax b'mod sinifikanti l-posizzjonijiet relattivi ta' dħul tal-BĊNi. Għal 2002, l-Artikoli 32.3 ta' l-Istatut iħallu lill-Kunsill Regolatorju jiddeċiedi, permezz tad-deroga mill-Artikolu 32.2, li dħul monetarju jiġi kkalkolat skond metodu alternattiv.(5) L-Artikolu 9(1) tal-Linja ta' Gwidi BĊE/2001/1 ta' l-10 ta' Jannar 2001 li jadotta ċerti dispożizzjonijiet dwar il-bdil ta' flus 2002 [3] jipprevedi li biljetti ta' flus ta' l-euro imqassma minn qabel lil istituzzjonijiet ta' kreditu jew lill-aġenti appuntati minnhom għandhom ikunu debitati fil-kontijiet rispettivi tagħhom mal-BĊNi, skond il-każ, għall-valur stampat, skond il-"mudell ġenerali ta' tnaqqis": terz tas-somma imqassma minn qabel fit-2 ta' Jannar 2002, terz fit-23 ta' Jannar 2002, u l-aħħar terz fit-30 ta' Jannar 2002. Il-kalkolazzjoni ta' dħul monetarju għas-sena 2002 għandha tikkunsidra dan il-"mudell ġenerali ta' tnaqqis".(6) Din id-Deċiżjoni hi relatata mad-Deċiżjoni BĊE/2001/15 tas-6 ta' Diċembru 2001 dwar il-materja ta' biljetti ta' flus euro [4] li tipprevedi li l-BĊE u l-BĊNi għandhom joħorġu biljetti ta' flus euro. Id-Deċiżjoni BĊE/2001/15 tistabbilixxi li l-allokazzjoni għall-BĊNi ta' biljetti ta' flus f'euro fiċ-ċirkulazjoni hi bi proporzjon għall-ishma mħallsa fil-kapital tal-BĊE. L-istess Deċiżjoni talloka lill- BĊE 8 % tal-valur totali tal-biljetti ta' flus f'euro fiċ-ċirkulazzjoni. L-allokazzjoni ta' biljetti ta' flus f'euro bejn il-membri ta' l-Eurosistema tagħti bidu għall-bilanċi interni ta' l-Eurosistema. Ir-rimunerazzjoni ta' dawn il-bilanċi interni ta' l-Eurosistema fil-biljetti ta' flus f'euro fiċ-ċirkulazzjoni għandha effett dirett fuq id-dħul ta' kull membru ta' l-Eurosistema, u għalhekk għandha tkun irregolata taħt din id-Deċiżjoni. Id-dħul li jakkumula fl-BĊE dwar ir-rimunerazzjoni tal-krediti interni tagħha ta' l-Eurosistema, rigward l-ishma tagħha ta' biljetti ta' flus f'euro fiċ-ċirkulazzjoni għandhom fil-prinċipju jkunu mqassma lill-BĊNi skond id-deċiżjonijiet tal-Kunsill Regolatorju, proporzjonalment għall-ishma tagħhom imżamma fl-iskema tal-kapital sottoskritt fl-istess sena finanzjarja li fiha jimmatura d-dħul.(7) Il-bilanċ nett tal-krediti u d-debiti interni ta' l-Eurosistema fuq biljetti ta' flus f'euro fiċ-ċirkulazzjoni għandhom ikunu rimunerati billi tiġi applikata kriterja oġġettiva li tiddefinixxi l-valur tal-flus. F'dan il-kuntest, ir-rata applikata għall-operazzjonijiet ta' rifinanzjament prinċipali użata mill-Eurosistema fl-offerti tagħha għal operazzjonijiet ta' rifinazzjament prinċipali hi meqjusa bħala xierqa.(8) Il-passiv nett intern għall-Eurosistema fuq biljetti ta' flus f'euro fiċ-ċirkulazzjoni għandu jiġi nkluż fil-bażi tal-passiv għall-iskop ta' kalkolazzjoni tad-dħul monetarju tal-BĊNi taħt l-Artikolu 32.2 ta' l-Istatut kif inhuma ekwivalenti għal biljetti ta' flus fiċ-ċirkulazzjoni. Il-ħlas ta' imgħax fuq bilanċi interni għall-Eurosistema fuq biljetti ta' flus f'euro fiċ-ċirkulazzjoni se jirriżulta għalhekk f'distribuzzjoni ta' ammont sostanzjali tad-dħul monetarju ta' l-Eurosistema fost il-BĊNi proporzjonalment għall-ishma tagħhom imħallsa fil-kapital tal-BĊE. Dawn il-bilanċi interni għall-Eurosistema għandhom ikunu aġġustati b'mod li jitħalla aġġustament tal-karti ta' bilanċ u tal-kont ta' qligħ u telf tal-BĊNi. L-aġġustament għandhom ikunu bbażati fuq il-valur tal-biljetti ta' flus fiċ-ċirkulazzjoni ta' kull BĊN matul perjodu qabel l-introduzzjoni tal-biljetti ta' flus f'euro. Dawn l-aġġustamenti għandhom jikkonsidraw iċ-ċirkostanżi speċjali tas-sena 2002, li matulha Stati Membri għandhom sitwazzjonijiet differenti ta' tibdil ta' flus, u li matulha istituzzjonijiet ta' kreditu se jżidu għal-livelli differenti l-likwiditià normali tagħhom, u għandhom japplikaw fuq bażi annwali b'mod konformi għal formula fissa għal perijodu ta' mhux aktar mill-ħames snin suċċessivi.(9) L-aġġustamenti għall-bilanċi interni għall-Eurosistema għall-biljetti ta' flus f'euro fiċ-ċirkulazzjoni ġew ikkalkolati biex jiġi kkumpensat xi tibdil sinifikanti fil-posizzjonijiet ta' dħul tal-BĊNi bħala konsegwenza għall-introduzzjoni tal-biljetti ta' flus f'euro u l-allokazzjoni sussegwenti tad-dħul monetarju. Il-Kunsill Regolatorju għandu għalhekk jiddeċiedi li ma jagħmilx rikors għad-deroga mill-Artikolu 3.2 ta' l-Istatut, permess bl-Artikolu 51 ta' l-Istatut.(10) L-aġġustamenti fil-bilanċi interni għall-Eurosistema tal-biljetti ta' flus f'euro fiċ-ċirkulazjoni għandhom jikkonsidraw is-sitwazzjoni speċjali tad-Dukat il-Kbir tal-Lussemburgu, li joħroġ mill-istorja monetarja riċenti tiegħu.(11) Il-Kunsill Regolatorju ta' l-BĊE adotta din id-Deċiżjoni bit-tama li r-riżultati ekonomiċi tagħha u l-bilanċ finanzjarju li riżultat ekonomiku bħal dan iġib miegħu jibqgħu mhux mibdula matul il-perijodu ta' l-applikazzjoni ta' l-Artikolu 4 ta' din id-Deċiżjoni u, għalhekk, hu l-impenn sod tal-Kunsill Regolatorju ta' l-BĊE li jiżgura l-manteniment tar-regime stabbilit f'din id-Deċiżjoni sal-31 ta' Diċembru 2007,IDDEĊIEDA DAN LI ĠEJ:Artikolu 1DefinizzjonijietGħall-iskopijiet ta' din id-Deċiżjoni:(a) "Stati Membri parteċipanti" għandha tfisser l-Istati Membri li adottaw il-munita waħdanija skond it-Trattat li jistabbilixxi l-Komunità Ewropea';(b) "BĊNi" għandha tfisser il-banek ċentrali nazzjonali ta' l-Istati Membri parteċipanti;(ċ) "aggregat tal-passiv" għandha tkun l-ammont ta' passiv li hu meħud fil-konsiderazzjoni, fil-karta ta' bilanċ ta' kull BĊN, speċifikat skond l-Anness I ma' din id-Deċiżjoni;(d) "assi assenjati" għandha tkun l-ammont ta' assi miżmuma kontra l-aggregat tal-passiv, fil-karta ta' bilanċ ta' kull BĊN, speċfikat skond l-Anness II ta' din id-Deċiżjoni;(e) "bilanċi interni għall-Eurosistema ta' biljetti ta' flus f'euro fiċ-ċirkulazzjoni" għandha tfisser il-krediti u d-debiti li jinħolqu bejn BĊN u l-BĊE u bejn BĊN u l-BĊNi l-oħra bħala riżultat ta' l-applikazzjoni ta' l-Artikolu 4 tad-Deċiżjoni BĊE/2001/15 tas-6 ta' Diċembru 2001 dwar il-materja ta' biljetti ta' flus f'euro;(f) "skema ta' kapital sottoskritt" għandha tfisser il-perċentaġġi li jinħolqu mill-applikazzjoni lill-BĊNi tal-kalkolu fl-iskema msemmija fl-Artikolu 29.1 ta' l-Istatut u kif imniżżla fid-Deċiżjoni BĊE/1998/13 ta' l-1 ta' Diċembru 1998 dwar l-ishma perċentwali tal-banek ċentrali nazzjonali fl-iskema tal-kapital tal-Bank Ċentrali Ewropew [5];(g) "istituzzjonijiet ta' kreditu" għandha tfisser istituzzjonijiet ta' kreditu bla ħsara għal ħtiġiet ta' rsiervi minimi skond ir-Regolament BĊE/1998/15 [6] dwar l-applikazzjoni ta' riservi minimi, kif emendata bir-Regolament BĊE/2000/8 [7];(h) "HBS" għandha tfisser il-karta ta' bilanċ armonizzata kif strutturata fl-Anness IX mal-Linja ta' Gwida BĊE/2000/18 dwar il-qafas legali tal-kontabilità u r-rappurtaġġ tas-Sistema Ewropea ta' Banek Ċentrali kif emendata fil-15 ta' Diċembru 1999 u fl-14 ta' Diċembru 2000 [8];(i) "rata ta' referenza" għandha tkun l-aħħar rata ta' imgħax marġinali disponibbli użata mill-Eurosistema fis-sejħiet tagħha għall-operazzjoni ta' rifinanzjar prinċipali għas-sens tal-paragrafu 3.1.2 ta' l-Anness I mal-Linja ta' Gwida BĊE/2000/7 tal-31 t'Awissu 2000 dwar strumenti u proċeduri tal-politika monetarja ta' l-Eurosistema [9]. Fejn każ li fl-istess ġurnata hemm iktar minn operazzjoni ta' rifinanzjar prinċipali għall-ħlas, tintuża medja sempliċi tar-rati marġinali ta' l-operazzjonijiet effetwati fl-istess ħin.Artikolu 2Bilanċi interni għall-Eurosistema ta' biljetti ta' flus f'euro fiċ-ċirkulazzjoni1. Il-bilanċi interni għall-Eurosistema ta' biljetti ta' flus f'euro fiċ-ċirkulazzjoni għandhom ikunu kkalkolati fuq bażi ta' kull xahar u għandhom jiġu reġistrati fil-kotba ta' l-BĊEs u l-BĊNi fl-ewwel ġuranta ta' xogħol tax-xahar b'data ta' valur ta' l-aħħar ġurnata ta' xogħol tax-xahar ta' qabel.L-ewwel kalkolazzjoni tal-bilanċi interni għall-Eurosistema ta' biljetti ta' flus f'euro fiċ-ċirkulazzjoni skond il-paragrafu ta' qabel għandha sseħħ, għall-biljetti ta' flus diġà mħallsa, fit-2 ta' Jannar 2002 b'data ta' valur ta' l-1 ta' Jannar 2002.2. Il-bilanċi interni għall-Eurosistema ta' biljetti ta' flus f'euro fiċ-ċirkulazzjoni, li jinkludu dawk li jirriżultaw mill-applikazzjoni ta' l-Artikolu 4 ta' din id-Deċiżjoni, għandhom jiġu rimunerati bir-rata ta' referenza.3. Ir-rimunerazzjoni msemmija fil-paragrafu ta' qabel għandha tiġi mħallsa fuq bażi ta' kull kwart ta' sena bil-pagamenti Target.4. Fid-deroga mill-paragrafu ta' qabel, għas-sena finanzjarja 2002, ir-rimunerazzjoni msemmija fil-paragrafu 2 għandha tiġi mħallsa fl-aħħar tas-sena.Artikolu 3Metodu biex jiġi kkalkolat id-dħul monetarju1. Fl-2002, l-ammont tad-dħul monetarju ta' kull BĊN għandu jiġi ddeterminat skond il-formula li ġejja:fejn:MI  hu l-ammont tad-dħul monetarju ta' kull BĊN li jkun komuni,LB  hu l-aggregat tal-passiv ta' kull BĊN,RR  hi r-rata ta' referenza.2. Mill-2003 l-ammonti tad-dħul monetarju ta' kull BĊN għandu jkun iddeterminat bil-kalkolazzjoni tad-dħul attwali li joħroġ mill-assi assenjati reġistrati fil-kotba tiegħu. Bħala eċċezzjoni għal dan, deheb għandu jkun ikkonsidrat bħala li ma jiġġenerax dħul.3. Fejn il-valur ta' l-assi assenjati ta' l-BĊN jaqbeż jew ma jirrispondix għall-valur tal-aggregat tal-passiv tiegħu, id-differenza għandha tiġi kkumpensata billi tiġi applikata mal-valur tad-differenza r-rata ta' ritorn medja fuq l-assi assenjati tal-BĊNi kollha meħudha flimkien.Din ir-rata ta' ritorn medja għandha tkun ikkalkolata bil-manjiera li ġejja. Id-dħul totali akkumulat mill-BĊNi kollha fuq l-assi assenjati tagħhom, li jeskludi d-dħul kollu li ġej mill-krediti netti interni għall-Eurosistema li ġejjin mit-transazzjonijiet TARGET (L-Anness II, A.3) u krediti netti interni għall-Eurosistema fuq biljetti ta' flus f'euro fiċ-ċirkulazzjoni li jinkludu dawk li jirriżultaw mill-applikazzjoni ta' l-Artikolu 4 (L-Anness II, A.4), għandu jkun diviż bl-ammont medju ta' l-assi assenjati totali ta' l-Eurosistema. Ir-rata ta' ritorn medja għandha tiġi applikata fuq bażi ta' 360 ġurnata.Artikolu 4Aġġustamenti lill-bilanċi interni għall-Eurosistema1. Għall-iskopijiet ta' kalkolazzjoni ta' dħul monetarju, il-bilanċi interni għall-Eurosistema ta' kull BĊN tal-biljetti ta' flus f'euro fiċ-ċirkulazzjoni għandhom jiġu aġġustati b'ammont li jikkumpensa ddeterminat skond il-formula li ġejja:,fejn:CA  hu l-ammont li jikkumpensa,K  hu l-ammont għal kull BĊN li jirriżulta mill-applikazzjoni ta' l-iskema sottoskritta tal-kapital għall-valur medju ta' biljetti ta' flus fiċ-ċirkulazzjoni matul il-perijodu mill-1 ta' Lulju 1999 sat-30 ta' Ġunju 2001,A  hu l-valur medju għal kull BĊN tal-biljetti ta' flus fiċ-ċirkulazzjoni matul il-perijodu mill-1 ta' Lulju 1999 sat-30 ta' Ġunju 2001,C  hu l-ko-effiċjenti għal kull sena finanzjarja:Sena Finazjarja | Koeffiċjenti |2002 | 1 |2003 | 0,8606735 |2004 | 0,7013472 |2005 | 0,5334835 |2006 | 0,3598237 |2007 | 0,1817225 |2. Is-somma ta' l-ammonti li jikkumpensaw tal-BĊNi għandha tkun 0.3. L-ammonti li jikkumpensaw u l-punti tal-kontabilità biex jibbilanċjaw dawn l-ammonti li jikkumpensaw għandhom ikunu reġistrati f'kontijiet separati interni għall-Eurosistema fil-kotba ta' kull BĊN b'data ta' valur ta' l-1 ta' Jannar fl-ewwel ġuranta ta' xogħol ta' kull sena. Il-punti ta' kontabilità biex jibbilanċjaw l-ammonti li jikkumpensaw m'għandhomx ikunu rimunerati.4. Fil-każ li l-valur tal-biljetti ta' flus f'euro mqiegħda fiċ-ċirkulazzjoni mill-Banque centrale du Lussemburgu fl-2002 jaqbeż b'25 % jew iktar il-valur medju tal-biljetti ta' flus tagħha fiċ-ċirkulazzjoni matul il-perijodu mill-1 ta' Lulju 1999 sat-30 ta' Ġunju 2001, ittra "A" fil-formula tal-paragrafu 1 għandha tikkorrespondi għall-Banque centrale du Lussemburgu mal-valur tal-biljetti ta' flus imqiegħda fiċ-ċirkulazzjoni mill-Banque centrale du Lussemburgu fl-2002 sa' limitu massimu ta' 2.2 biljuni ta' EUR. Ma' l-applikazzjoni ta' din id-deroga, l-ammonti li jikkumpensaw kollha kkalkolati skond l-Artikolu 4(1) għandhom ikunu bla ħsara għal aġġustament retroattivi fl-aħħar ta' l-2002, biex tiġi żgurata konformità mal-paragrafu 2. Aġġustamenti retroattivi bħal dawn għandhom ikunu proporzjonalment ma' l-iskema tal-kapital sottoskritt.5. Fid-deroga mill-paragrafu 1, fil-każ ta' okkorrenza speċifika relattiva ma' tibdil fil-mudelli tal-biljetti ta' flus fiċ-ċirkulazzjoni kif deskritt fl-Anness III għal din id-Deċiżjoni, il-bilanċi interni għall-Eurosistema ta' biljetti ta' flus f'euro fiċ-ċirkulazzjoni ta' kull BĊN għandhom ikunu aġġustati skond id-dispożizzjonijiet f'dak l-Anness.6. L-aġġustamenti għall-bilanċi intern għall-Eurosistema msemmija f'dan l-Artikolu għandhom jieqfu milli japplikaw mill-1 ta' Jannar 2008.Artikolu 5Kalkolazzjoni u allotazzjoni tad-dħul monetarju1. Il-kalkolazzjoni u l-allotazzjoni tad-dħul monetarju ta' kull BĊN għandu jseħħ mill-BĊE kull ġurnata fis-sena. Il-kalkolazzjoni għandha tiġi bbażata fuq informazzjoni ta' kontabilità rraportata mill-BĊNi lill-BĊE. L-BĊE għandu jinforma lill-BĊNi bl-ammonti kumulattivi fuq bażi ta' kull kwart ta' sena.2. L-ammonti tad-dħul monetarju ta' kull BĊN għandhom jiġi mnaqqsa b'ammont ekwivalenti għal kull imgħax akkumulat jew imħallas fuq passivi li huma nklużi fl-aggregat tal-passiv, u skond kull deċiżjoni tal-Kunsill Regolatorju ta' l-BĊEskond it-tieni paragrafu ta' l-Artikolu 32.4 ta' l-Istatut.3. L-allokazzjoni tas-somma tad-dħul monetarju ta' kull BĊN proporzjonalment ma' l-iskema tal-kapital sottoskritt għandha sseħħ fl-aħħar ta' kull sena finanzjarja.Artikolu 6Dispożizzjonijiet finali1. Din id-Deċiżjoni għandha tidħol fis-seħħ fl-1 ta' Jannar 2002.2. Din id-Deċiżjoni għandha tiġi ppublikata fil-Ġurnal Uffiċjali tal-Komunitajiet Ewropej.Magħmul fi Frankfurt am Main, fis-6 ta' Diċembru 2001.Għan-nom tal-Kunsill Regolatorju tal-BĊEWillem F. Duisenberg[1] ĠU L 139, tal-11.5.1998, p. 1.[2] ĠU L 336, tat-30.12.2000, p. 119.[3] ĠU L 55, ta' l-24.2.2001, p. 80.[4] Ara paġna 52 ta' dan il-Ġurnal Uffiċjali.[5] ĠU L 125, tad-19.5.1999, p. 33.[6] ĠU L 356, tat-30.12.1998, p. 1.[7] ĠU L 229, tad-9.9.2000, p. 34.[8] ĠU L 33, tat-2.2.2001, p. 21.[9] ĠU L 310, tal-11.12.2000, p. 1.--------------------------------------------------L-ANNESS IKOMPOSIZZJONI TA' L-AGGREGAT TAL-PASSIVA. L-aggregat tal-passiv għandu jinkludi, bl-esklużjoni ta' kull punt ieħor:1. biljetti ta' flus fiċ-ċirkulazzjoniFis-sena finanzjarja 2002, għall-iskopijiet ta' dan l-Anness u għal kull BĊN, "biljetti ta' flus fiċ-ċirkulazzjoni":(i) għandhom jinkludu wkoll biljetti ta' flus maħruġa minnha u denominati fl-unità ta' munita nazzjonali tagħha; u(ii) għandhom jitnaqqsu bil-valur ta' self mhux rinumerat relatati mal-biljetti ta' flus f'euro diġà mħallsa li għadhom ma ġewx debitati (parti mill-punt ta' ass 6 tal-karta ta' bilanċ armonizzata (HBS)).Mis-sena finanzjarja 2003, għall-iskopijiet ta' dan l-Anness u għal kull BĊN, "biljetti ta' flus fiċ-ċirkulazzjoni" għandha tinkludi biljetti ta' flus denominati f'euro, li jeskludu kull biljett ta' flus ieħor2. passiv għall-istituzzjonijiet ta' kreditu taż-żona euro relatati mal-operazzjonijiet dwar politika monetarja denominati f'euro li jinkludu:(a) kontijiet kurrenti li jinkludu ħtiġiet ta' riservi minimi skond l-Artikolu 19.1 ta' l-Istatut (punt ta' passiv 2.1 ta' l-HBS);(b) ammonti f'depożiti skond il-faċilità ta' depożitu fl-Eurosistema (punt ta' passiv 2.2 ta' l-HBS);(ċ) depożiti b'terminu fiss (punt ta' passiv 2.3 ta' l-HBS);(d) passivi li jinħolqu minn operazzjonijiet temporanji ta' fine-tuning (punt ta' passiv 2.4 ta' l-HBS);(e) depożiti li jirrelataw ma' sejħa ta' marġini (punt ta' passiv 2.5 ta' l-HBS);3. passivi interni għall-Eurosistema tal-BĊNi li jinħolqu mill-ħruġ favur l-BĊE ta' noti promittenti li jappoġġjaw il-ħruġ ta' ċertifikati ta' dejn ta' l-BĊE skond il-Kapitolu 3.3 ta' l-Anness I mal-Linja ta' Gwida BĊE/2000/7 (punt ta' passiv 10.2 ta' l-HBS);4. passivi netti interni għall-Eurosistema li joħorġu mit-transazzjonijiet TARGET (parti mill-punt ta' passiv 10.3 ta' l-HBS);5. passivi netti interni għall-Eurosistema fuq biljetti ta' flus fiċ-ċirkulazzjoni, li jinkludu dawk li jirriżultaw mill-applikazzjoni ta' l-Artikolu 4 ta' din id-Deċiżjoni.B. L-ammont ta' l-aggregat tal-passiv ta' kull BĊN għandu jiġi kkalkolat skond il-prinċipji u regoli ta' kontabilità stabbiliti fil-Linja ta' Gwida BĊE/2000/18 dwar il-qafas legali ta' kontabilità u rappurtaġġ fis-Sistema Ewropea ta' Banek Ċentrali kif emendata fil-15 ta' Diċembru 1999 u l-14 ta' Diċembru 2000. [1][1] ĠU L 33, tat-2.2.2001, p. 21.--------------------------------------------------L-ANNESS IIASSI ASSENJATIA. Assi assenjati għandhom jinkludu, bl-esklużjoni ta' kull materja oħra:1. self denominat f'euro lill-istituzzjonijiet ta' kreditu taż-żona ta' l-euro relatati ma' l-operazzjoni dwar politika monetarja (punt ta' ass 5 tal-karta ta' bilanċ armonizzata (HBS);2. kreditu intern għall-Eurosistema ekwivalenti għat-trasferiment ta' assi ta' riserva barranin għajr deheb lill-BĊE skond l-Artikolu 30 ta' l-Istatut (parti mill-punt ta' ass 9.2 ta' l-HBS);3. krediti netti interni għall-Eurosistema li jirriżultaw minn transazzjonijiet TARGET (parti mill-punt ta' ass 9.4 ta' l-HBS);4. krediti netti interni għall-Eurosistema dwar biljetti ta' flus f'euro fiċ-ċirkulazzjoni li jinkludu dawk li ġejjin mill-applikazzjoni ta' l-Artikolu 4 ta' din id-Deċiżjoni;5. deheb, li jinkludu krediti rigward deheb trasferit lill-BĊE, f'ammont li jawtorizza lil kull BĊN biex jassenja proporzjoni tad-deheb tiegħu li jikkorespondi ma' l-applikazzjoni ta' l-ishma tiegħu fl-iskema tal-kapital sottoskritt ma' l-amont ta' deheb assenjat mill-BĊNi. (punt ta' ass 1 u parti mill-punt ta' ass 9.2 ta' l-HBS).Għall-iskopijiet ta' din id-Deċiżjoni, u għall-inqas sal-kalkolazzjoni tad-dħul monetarju għas-sena finanzjarja 2007, deheb għandu jkun ivvalutat fuq il-bażi tal-prezz tad-deheb f'euro kull uqija ta' deheb fin, fil-31 ta' Diċembru 2002.B. ll-valur ta' l-assi assenjati ta' kull BĊN għandu jiġi kkalkolat skond il-prinċipji ta' kontabilità armonizzati u r-regoli stabbiliti fil-Linja ta' Gwida BĊE/2000/18 dwar il-qafas legali ta' kontabilità u rappurtaġġ fis-Sistema Ewropea ta' Banek Ċentrali kif emendata fil-15 ta' Diċembru 1999 u fl-14 ta' Diċembru 2000 [1].[1] ĠU L 33, tat-2.2.2001, p. 21.--------------------------------------------------L-ANNESS IIIAĠĠUSTAMENTI SPEĊJALI KONTINĠENTIA. L-ewwel aġġustament kontinġentiFil-każ li l-medja totali ta' biljetti ta' flus fiċ-ċirkulazzjoni fl-2002 hu anqas mill-medja totali ta' biljetti ta' flus, denominati fil-munita nazzjonali ta' l-Istati Membri li adottaw l-euro, fil-perijodu mill-1 ta' Lulju 1999 sat-30 ta' Ġunju 2001, il-ko-effiċjenti "C" li japplika għas-sena finanzjarja 2002 skond l-Artikolu 4(1) għandu jiġi mnaqqas b'effet retroattiv fl-istess proporzjoni bħat-tnaqqis fil-medja totali ta' biljetti ta' flus fiċ-ċirkulazzjoni.It-tnaqqis m'għandux jirriżulta f'ko-effiċjenti anqas minn 0.8606735. Bl-applikazzjoni ta' din id-deroga, kwart tat-tnaqqis ta' l-ammonti li jikkumpensaw tal-BĊNi "CA" li jirriżulta applikabbli fis-sena 2002 għandu jiżdied ma' l-ammonti li jikkumpensaw ta' kull BĊNi applikabbli fl-2004, fl-2005, fl-2006, u fl-2007 skond l-Artikolu 4(1).B. It-tieni aġġustament kontinġentiFil-każ li dawk il-BĊNi li għalihom jirreferi l-ammont li jikkumpensa fl-Artikolu 4(1) li hu figura pożittiva, titħallas rimunerazzjoni netta fuq il-bilanċi interni għall-Eurosistema dwar il-biljetti ta' flus fiċ-ċirkulazzjoni li, meta tiżdied mal-punt "riżultat nett tad-dħul monetarju komuni" fil-kont ta' qligħ u telf fl-aħħar tas-sena, tirriżulta fi spiża netta, il-ko-effiċjenti "C" li japplika għas-sena finanzjarja 2002 skond l-Artikolu 4(1) għandu jiġi mnaqqas sal-miżura neċessarja għall-eliminazzjoni ta' din il-kondizzjoni.It-tnaqqis m'għandux jirriżulta f'ko-effiċjenti anqas minn 0.8606735. Bl-applikazzjoni ta' din id-deroga, kwart tat-tnaqqis ta' l-ammonti li jikkumpensaw tal-BĊNi "CA" li jirriżulta applikabbli fis-sena 2002 għandu jiżdied ma' l-ammonti li jikkumpensaw ta' kull BĊNi applikabli fl-2004, fl-2005, fl-2006, u fl-2007 skond l-Artikolu 4(1).--------------------------------------------------


title: Id-Deċiżjoni Tal-Kunsill ta’ l-20 ta’ Ġunju 1991 dwar il-konklużjoni ta’ Ftehim bejn il-Komunità Ekonomika Ewropea u l-Konfederazzjoni ta’ l-Isvizzera li tikkonċerna l-assigurazzjoni diretta apparti mill-assigurazzjoni fuq il-ħajja

text:
Avviż Legali Importanti

|

31991D0370

Official Journal L 205 , 27/07/1991 P. 0002 - 0002

		Id-Deċiżjoni Tal-Kunsillta’ l-20 ta’ Ġunju 1991dwar il-konklużjoni ta’ Ftehim bejn il-Komunità Ekonomika Ewropea u l-Konfederazzjoni ta’ l-Isvizzera li tikkonċerna l-assigurazzjoni diretta apparti mill-assigurazzjoni fuq il-ħajja(91/370/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-aħħar sentenza ta’ l-Artikolu 57(2) u l-Artikolu 235 tiegħu,Wara li kkunsidra l-proposta mill-Kummissjoni [1],B’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku w Soċjali [3],Billi huwa mixtieq li jkun approvat il-Ftehim ma’ l-Isvizzera rigward l-assigurazzjoni diretta apparti mill-assigurazzjoni fuq il-ħajja, iffirmat fil-Lussemburgu nhar l-10 ta’ Ottubru 1989,IDDEĊIEDA KIF ĠEJ:L-Artikolu 1Il-Ftehim bejn il-Komunità Ekonomika Ewropea u l-Konfederazzjoni ta’ l-Isvizzera li tikkonċerna l-assigurazzjoni diretta apparti mill-assigurazzjoni fuq il-ħajja huwa hawnhekk approvat f’isem il-Komunità.It-test ta’ dan il-Ftehim huwa mehmuż ma’ din id-Deċiżjoni.L-Artikolu 2Il-President u l-Kunsill għandhom jieħdu l-miżuri meħtieġa għall-iskambju ta’ l-istrumenti li hemm dispożizzjoni dwarhom fl-Artikolu 44 tal-Ftehim [4].Magħmula fil-Lussemburgu, fl-20 ta’ Ġunju 1991.Għall-KunsillIl-PresidentR. Goebbels[1] ĠU C 53, tal-5.3.1990, p. 1.[2] ĠU C 72, tat-18.3.1991, p. 175, u d-Deċiżjoni tat-12 ta’ Ġunju 1991 (li għadha ma ġietx ippubblikata fil-Ġurnal Uffiċjali).[3] ĠU C 56, tas-7.3.1990, p. 27.[4] Id-data tad-dħul b’effett ta’ dan il-Ftehim għandha tkun ippublikata fil-Ġurnal Uffiċjali tal-Komunitajiet Ewropej mis-Segretarjat-Ġenerali tal-Kunsill.--------------------------------------------------


title: 2007/370/KE: Deċiżjoni tal-Kunsill ta' l- 14 ta’ Mejju 2007 li taħtar seba’ membri u ħames membri supplenti Griegi fil-Kumitat tar-Reġjuni

text:
               1.6.2007

               MT

               Il-Ġurnal Uffiċjali ta’ l-Unjoni Ewropea

               L 140/47

         DEĊIŻJONI TAL-KUNSILL
   ta' l-14 ta’ Mejju 2007
   li taħtar seba’ membri u ħames membri supplenti Griegi fil-Kumitat tar-Reġjuni
   (2007/370/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta tal-Gvern Grieg,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE (1) li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010,

               (2)

               Saru vakanti sitt postijiet ta’ membri tal-Kumitat tar-Reġjuni wara t-tmiem tal-mandati tas-Sur CHATZOPOULOUS, is-Sur STAMATIS, is-Sinjura BAKOYANNI u s-Sur KARAVOLAS, is-Sur KAMARAS u s-Sur TZANIKOS. Post ta’ membru sar vakanti wara r-riżenja tas-Sur TZATZANIS. Ħames postijiet ta’ membri supplenti tal-Kumitat tar-Reġjuni saru vakanti wara t-tmiem tal-mandati tas-Sur GEORGAKIS, is-Sur KOUTSOULIS, is-Sur MACHIMARIS, is-Sur SPARTSIS u s-Sur SPYRIDON.

         IDDEĊIEDA:
   Artikolu 1
   Qed jiġu b’dan maħtura għall-Kumitat tar-Reġjuni għall-bqija tal-mandat, jiġifieri sal-25 ta’ Jannar 2010:

               (a)

               bħala membri:

                           —

                           Is-Sur Panayotis PSOMIADIS, Prefett ta’ Tessaloniki, li jibdel lis-Sur Christos CHATZOPOULOS,

                           —

                           Is-Sur Georgios PAPASTERGIOU, Prefett ta’ Pieria, li jibdel lis-Sur Dimitrios STAMATIS,

                           —

                           Is-Sur Nikitas KAKLAMANIS, Sindku ta’ Ateni, li jibdel lis- Sinjura Theodora BAKOYANNI,

                           —

                           Is-Sur Andreas FOURAS, Sindku ta’ Patras, li jibdel lis- Sur Andreas KARAVOLAS,

                           —

                           Is-Sur Grigorios ZAFIROPOULOS, Sindku ta’ Halandri (Ateni), li jibdel lis-Sur Pavlos KAMARAS,

                           —

                           Is-Sur Dimitrios TSINGOUNIS, Sindku ta’ Leonidio (Arcadia), li jibdel lis-Sur Panayotis TZANIKOS,

                           —

                           Is-Sur Konstantinos TZATZANIS, Kunsillier fil-Prefettura ta’ Pirée li jibdel lis-Sur Konstantinos TZATZANIS, Kunsillier Muniċipali ta’ Pirée;

         u

               (b)

               bħala membri supplenti:

                           —

                           Is-Sur Konstantinos KONTOYORGOS, Prefett ta’ Evritania, li jibdel lis-Sur Theodoros GEORGAKIS,

                           —

                           Is-Sur Dimitrios DRAKOS, Prefett ta’ Messinia, li jibdel lis-Sur Georgios KOUTSOULIS,

                           —

                           Is-Sur Dimitrios KALOGEROPOULOS, Sindku ta’ Egaleo (Ateni), li jibdel lis-Sur Georgios MACHIMARIS,

                           —

                           Is-Sur Dimitrios PREVEZANOS, Kunsillier fil-Muniċipalità ta’ Skiathos (Magnissia), li jibdel lis-Sur Ioannis SPARTSIS,

                           —

                           Is-Sur Spyros SPYRIDON, Kunsillier fil-Prefettura ta’ Ateni - Le Pirée li jibdel lis-Sur Spyros SPYRIDON, Sindku ta’ Poros.

         Artikolu 2
   Din id-Deċiżjoni għandha jkollha effett fil-jum ta’ l-adozzjoni tagħha.

      Magħmul fi Brussell, 14 ta’ Mejju 2007.

            Għall-Kunsill

            Il-President

         F.-W. STEINMEIER

      (1)  ĠU L 56, tal-25.2.2006, p. 75.


title: 2012/231/UE: Deċiżjoni tal-Kunsill tat- 23 ta’ April 2012 dwar l-iffirmar f’isem l-Unjoni Ewropea tal-Ftehim fil-forma ta’ Skambju ta’ Ittri bejn l-Unjoni Ewropea u l-Brażil taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994, u tal-Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994

text:
               1.5.2012

               MT

               Il-Ġurnal Uffiċjali tal-Unjoni Ewropea

               L 117/1

         DEĊIŻJONI TAL-KUNSILL
   tat-23 ta’ April 2012
   dwar l-iffirmar f’isem l-Unjoni Ewropea tal-Ftehim fil-forma ta’ Skambju ta’ Ittri bejn l-Unjoni Ewropea u l-Brażil taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994, u tal-Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994
   (2012/231/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel paragrafu tal-Artikolu 207(4) flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fil-25 ta’ Mejju 2009, il-Kunsill awtorizza lill-Kummissjoni sabiex tiftaħ negozjati taħt l-Artikolu XXVIII tal-GATT tal-1994 bil-għan li jiġu nnegozjati mill-ġdid il-konċessjonijiet dwar il-linji tariffarji għal-laħam tat-tjur taħt il-Kapitolu 16 tan-Nomenklatura Magħquda kif previst fl-Artikolu 1 tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1) (minn hawn ’il quddiem “NM”).

               (2)

               Dawk in-negozjati wasslu għal Ftehimiet fil-forma ta’ skambji ta’ ittri inizjalati mat-Tajlandja fit-22 ta’ Novembru 2011 u mal-Brażil fis-7 ta’ Diċembru 2011 (minn hawn ’il quddiem “il-Ftehimiet”).

               (3)

               Il-Ftehimiet għandhom jiġu ffirmati,

         ADOTTA DIN ID-DEĊIŻJONI:
   Artikolu 1
   Il-President tal-Kunsill huwa b’dan awtorizzat jaħtar il-persuna jew persuni li jkollhom is-setgħa li jiffirmaw f’isem l-Unjoni Ewropea l-Ftehim fil-forma ta’ Skambju ta’ Ittri bejn l-Unjoni Ewropea u l-Brażil taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994, u l-Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994 (2).
   Artikolu 2
   Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

      Magħmul fil-Lussemburgu, it-23 ta’ April 2012.

            Għall-Kunsill

            Il-President

         C. ASHTON

      (1)  ĠU L 256, 7.9.1987, p. 1.

      (2)  It-testi tal-Ftehimiet se jiġu ppubblikati flimkien mad-Deċiżjonijiet dwar il-konklużjoni tagħhom.


title: Id-Deċiżjoni tal-Kunsill tat-18 ta' Diċembru 1995 dwar il-konklużjoni ta' Ftehim bejn il-Komunità Ewropea u r-Repubblika tal-Venezwela dwar prekursuri u sustanzi kimiċi użati ta' spiss fil-manifattura illeċita ta' drogi narkotiċi jew sustanzi psikotropiċi

text:
Avviż Legali Importanti

|

31995D0571

Official Journal L 324 , 30/12/1995 P. 0034 - 0034

		Id-Deċiżjoni tal-Kunsilltat-18 ta' Diċembru 1995dwar il-konklużjoni ta' Ftehim bejn il-Komunità Ewropea u r-Repubblika tal-Venezwela dwar prekursuri u sustanzi kimiċi użati ta' spiss fil-manifattura illeċita ta' drogi narkotiċi jew sustanzi psikotropiċi(95/571/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b'mod partikolari l-Artikolu 113 tiegħu, flimkien ma' l-ewwel sentanza ta' l-Artikolu 228(2), u l-Artikolu 228(4) tiegħu,Wara li kkunsidra r-rakkommandazzjoni mill-Kummissjoni,Billi, fil-25 ta' Settembru 1995, il-Kunsill awtoriza lill-Kummissjoni biex tinnegozja, f'isem il-Komunità, ftehim dwar il-kontroll ta' prekursuri u sustanzi kimiċi ma' l-Istati Membri ta' l-Organizzazzjoni ta' Stati Amerikani, u bħala prijorita mal-Pajjiżi Membri tal-Ftehim ta' Kartagena; billi l-Kummissjoni, fuq il-bażi ta' din l-awtorizzazzjoni, temmet negozjati mar-Repubblika tal-Venezwela fit-13 ta' Novembru 1995;Billi huwa xieraq illi l-Ftehim bejn il-Komunità Ewropea u r-Repubblika tal-Venezwela dwar prekursuri u sustanzi kimiċi ta' spiss użati fil-manifattura illeċita ta' drogi narkotiċi jew sustanzi psikotropiċi għandu jkun approvat;Billi huwa xieraq li l-Kunsill jawtorizza lill-Kummissjoni, f'konsultazzjoni mal-kumitat speċjali maħtur mill-Kunsill, tapprova modifikazzjonijiet f'isem il-Komunità fejn il-Ftehim jipprovdi għalihom li jkunu adottati mill-Grupp ta' Follow-Up Konġunt; billi, awtorizzazzjoni tali għandha tkun limitata għall-modifikazzjoni ta' l-Annessi mal-Ftehim sakemm tikkonċerna sustanzi diġa koperti minn leġislazzjoni tal-Komunità dwar prekursuri u sustanzi kimiċi,IDDEĊIEDA DAN LI ĠEJ:Artikolu 1Il-Ftehim bejn il-Komunità Ewropea u r-Repubblika tal-Venezwela dwar prekursuri u sustanzi kimiċi ta' spiss użati fil-manifattura illeċita ta' drogi narkotiċi jew sustanzi psikotropiċi huwa approvat f'isem il-Komunità.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat jaħtar il-persuna bis-setgħa li tiffirma l-Ftehim.Artikolu 3Il-President tal-Kunsill għandu, f'isem il-Komunits, jiddepożita l-istrument li jipprovdi għalih l-Artikolu 12 tal-Ftehim [1].Artikolu 41. Il-Komunità għandha tkun irrappreżentata fil-Grupp ta' Follow-Up Konġunt li jipprovdi għalih l-Artikolu 9 tal-Ftehim mill-Kummissjoni, megħjuna mir-rappreżentanti ta' l-Istati Membri.2. Il-Kummissjoni hiwa awtorizzata tapprova, f'isem il-Komunità, modifikazzjonijiet għall-Annessi mal-Ftehim adottati mill-Grupp ta' Follow-Up Konġunt permezz tal-proċedura preskritta fl-Artikolu 10 tal-Ftehim.Il-Kummissjoni għandha tkun megħjuna f'dan ix-xogħol minn kumitat speċjali maħtur mill-Kunsill u nkarigat bl-istabbiliment ta' pożizzjoni komuni.3. L-awtorizzazzjoni li jirreferi għaliha l-paragrafu 2 għandha tkun limitata għal dawk is-sustanzi diġa koperti mil-leġislazzjoni relevanti tal-Komunità dwar prekursuri u sustanzi kimiċi.Artikolu 5Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fi Brussel, fit-18 ta' Diċembru 1995.Għall-KunsillIl-PresidentJ. Borrell Fontelles[1] Id-data tad-dħul fis-seħħ tal-Ftehim għandha tkun ippubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: Id-Deċiżjoni tal-kunsill tat-2 ta' Ġunju 1997 dwar il-konklużjoni ta' Ftehim f'għamla ta' Skambju ta' Ittri bejn il-Komunità Ewropea u l-Konfederazzjoni Svizzera li jżid mal-Ftehim bejn il-Komunità Ekonomika Ewropea u l-Konfedrazzjoni Svizzera protokoll dwar għajnuna amministrattiva f'materji doganali miż-żewġ naħat

text:
Avviż Legali Importanti

|

31997D0403

Official Journal L 169 , 27/06/1997 P. 0076 - 0076

		Id-Deċiżjoni tal-kunsilltat-2 ta' Ġunju 1997dwar il-konklużjoni ta' Ftehim f'għamla ta' Skambju ta' Ittri bejn il-Komunità Ewropea u l-Konfederazzjoni Svizzera li jżid mal-Ftehim bejn il-Komunità Ekonomika Ewropea u l-Konfedrazzjoni Svizzera protokoll dwar għajnuna amministrattiva f'materji doganali miż-żewġ naħat(97/403/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikulari l-Artikolu 113 flimkien ma' l-ewwel sentenza ta' l-Artikolu 228(2) tiegħu,Wara li kkunsidra l-proposta mill-Kummissjoni,Billi, biex għajnuna amministrattiva miż-żewġ naħat f'materji doganali titwettaq bejn iż-żewġ partijiet, jinħtieġ illi jiġi miżjud protokoll mal-Ftehim bejn il-Komunità Ekonomika Ewropea u l-Konfederazzjoni Svizzera [1];Billi saru negozjati għal dan il-għan mal-Konfederazzjoni Svizzera u wasslu għal Ftehim f'għamla ta' Skambju ta' Ittri li huwa fl-interess tal-Komunità li tapprova,ADOTTAT DAN IR-REGOLAMENT:Artikolu 1Il-Ftehim f'għamla ta' Skambju ta' Ittri bejn il-Komunità Ewropea u l-Konfederazzjoni Svizzera, li jżid mal-Ftehim bejn il-Komunità Ekonomika Ewropea u l-Konfederazzjoni Svizzera protokol dwar għajnuna amministrattiva miż-żewġ naħat f'materji doganali huwa b'dan approvat f'isem il-Komunità.It-test tal-Ftehim f'għamla ta' Skambju ta' Ittri huwa mehmuż ma' din id-Deċiżjoni.Jekk il-Ftehim f'għamla ta' Skambju ta' Ittri ma jkunx daħal fis-seħħ fl-1 ta' Lulju 1997, huwa jkun applikat b'mod provviżorju minn dik id-data.Artikolu 2Il-President tal-Kunsill huwa b'dan awtorizzat illi jaħtar il-persuni awtorizzati sabiex jiffirmaw il-Ftehim f'għamla ta' Skambju ta' Ittri li jirreferi għalih l-Artikolu 1.Artikolu 3Il-President tal-Kunsill għandu, f'isem il-Komunità, jagħti n-notifikazzjoni li jipprovdi għaliha l-Ftehim f'għamla ta' Skambju ta' Ittri [2].Artikolu 4Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fil-Lussemburgu, fit-2 ta' Ġunju 1997.Għall-KunsillIl-PresidentH. Van Mierlo[1] ĠU L 300, ta' l-1.12.1972, p. 189.[2] Id-data ta' dħul fis-seħħ tal-Protokoll għandha tkun ippubblikata fil-Ġurnal Uffiċjali tal-Komunitajiet Ewropej.).--------------------------------------------------


title: Deċiżjoni Nru S3 tat- 12 ta’ Ġunju 2009 li tiddefinixxi l-benefiċċji koperti mill-Artikoli 19(1) u 27(1) tar-Regolament (KE) Nru 883/2004 tal-Parlament Ewropew u tal-Kunsill u l-Artikolu 25(A)(3) tar-Regolament (KE) Nru 987/2009 tal-Parlament Ewropew u tal-Kunsill Test b’relevanza għaż-ŻEE u għall-Ftehim KE/Żvizzera

text:
               24.4.2010

               MT

               Il-Ġurnal Uffiċjali tal-Unjoni Ewropea

               C 106/40

         DEĊIŻJONI Nru S3
   tat-12 ta’ Ġunju 2009
   li tiddefinixxi l-benefiċċji koperti mill-Artikoli 19(1) u 27(1) tar-Regolament (KE) Nru 883/2004 tal-Parlament Ewropew u tal-Kunsill u l-Artikolu 25(A)(3) tar-Regolament (KE) Nru 987/2009 tal-Parlament Ewropew u tal-Kunsill
   (Test b’rilevanza għaż-ŻEE u għall-Ftehim KE/Żvizzera)
   2010/C 106/10
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TA’ SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali (1), li skontu l-Kummissjoni Amministrattiva hija responsabbli biex tittratta l-mistoqsijiet kollha amministrattivi jew il-mistoqsijiet ta’ interpretazzjoni li jqumu mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2),
   Wara li kkunsidrat l-Artikoli 19 u 27 tar-Regolament (KE) Nru 883/2004 dwar benefiċċji mhux finanzjarji waqt żjara temporanja fi Stat Membru li mhuwiex l-Istat kompetenti,
   Wara li kkunsidrat l-Artikolu 25(A) (3) tar-Regolament (KE) Nru 987/2009,
   Billi:

               (1)

               Skont l-Artikoli 19(1) u 27(1) tar-Regolament (KE) Nru 883/2004, persuna assigurata hija intitolata li tirċievi waqt żjara temporanja fi Stat Membru li mhuwiex l-Istat ta’ residenza, benefiċċji mhux finanzjarji li jiġu neċessarji medikament, filwaqt li tiġi kkunsidrata n-natura ta’ dawn il-benefiċċji u t-tul taż-żjara.

               (2)

               Skont l-Artikolu 25(A)(3) tar-Regolament (KE) Nru 987/2009, il-benefiċċji mhux finanzjarji msemmija fl-Artikolu 19(1) tar-Regolament (KE) Nru 883/2004 għandhom jirriferu għall-benefiċċji mhux finanzjarji li jkunu provduti fl-Istat Membru taż-żjara, f’konformità mal-leġiżlazzjoni tiegħu, u li jsiru meħtieġa fuq bażi mediku bil-ħsieb li jiġi evitat li persuna assigurata tiġi sfurzata li tirritorna, qabel it-tmiem tat-terminu taż-żjara ppjanata, fl-Istat Membru kompetenti biex tikseb il-kura li teħtieġ.

               (3)

               L-Artikolu 25(A)(3) tar-Regolament (KE) Nru 987/2009 irid jiġi interpretat b’tali mod li l-benefiċċji kollha mhux finanzjarji provduti fir-rigward ta’ mard kroniku jew eżistenti huma koperti minn din id-dispożizzjoni. Skont is-sentenza tal-Qorti tal-Ġustizzja (3) il-kunċett ta’ “trattament neċessarju” ma jistax jiġi interpretat ‘li jfisser li dawk il-benefiċċji huma limitati biss għal każijiet fejn it-trattament mogħti sar neċessarju minħabba marda li feġġet f’daqqa. B’mod partikolari, iċ-ċirkustanza li trattament obbligat minn żviluppi fl-istat ta’ saħħa ta’ persuna assigurata waqt żjara temporanja fi Stat Membru ieħor tista’ tkun marbuta ma’ patoloġija li kienet diġà teżisti u li l-persuna kienet konxja minnha, bħalma hija marda kronika, ma tfissirx li l-kundizzjonijiet għall-applikazzjoni ta’ dawn id-dispożizzjonijiet ma ġewx sodisfatti.

               (4)

               L-Artikolu 25(A)(3) tar-Regolament (KE) Nru 987/2009 irid jiġi interpretat b’tali mod li l-benefiċċji mhux finanzjarji provduti fir-rigward tat-tqala jew it-twelid tat-trabi huma koperti minn din id-dispożizzjoni. Minkejja dan, din id-dispożizzjoni ma tkoprix is-sitwazzjoni fejn l-iskop ta’ żjara temporanja fl-esteru ikun li twelled.

               (5)

               Skont l-Artikolu 19(2) tar-Regolament (KE) Nru 883/2004, il-Kummissjoni Amministrattiva għandha tistabbilixxi lista ta’ benefiċċji mhux finanzjarji mogħtija i li, sabiex jiġu provduti waqt żjara fi Stat Membru ieħor u minħabba raġunijiet prattiċi, jeħtieġu ftehim minn qabel bejn il-persuna konċernata u l-istituzzjoni li tagħti l-għajnuna.

               (6)

               L-għan ta’ ftehim minn qabel previst fl-Artikolu 19(2) tar-Regolament (KE) Nru 883/2004 huwa li jiggarantixxi t-tkomplija tat-trattament meħtieġ minn persuna assigurata waqt żjara fi Stat Membru ieħor.

               (7)

               Fid-dawl ta’ dan l-għan, il-kriterji essenzjali għad-definizzjoni tal-benefiċċji mhux finanzjarj li jirrikjedu ftehim minn qabel bejn il-pazjent u l-unità li tipprovdi l-kura fi Stat Membru ieħor, huma l-element essenzjali tat-trattament mediku u l-fatt li dan it-trattament huwa aċċessibbli biss f’unitajiet mediċi speċjalizzati u/jew minn persunal u/jew tagħmir speċjalizzat. Lista mhux eżawrjenti bbażata fuq dawn il-kriterji qed tingħata fl-Anness ta’ din id-Deċiżjoni.
               Filwaqt li taġixxi skont il-kundizzjonijiet stipulati fl-Artikolu 71(2) tar-Regolament (KE) Nru 883/2004,

         IDDEĊIDIET KIF ĠEJ:

               1.

               Il-benefiċċji mhux finanzjarj li għandhom jiġu provduti skont l-Artikoli 19(1) u 27(1) tar-Regolament (KE) Nru 883/2004 u l-Artikolu 25(A)(3) tar-Regolament (KE) Nru 987/2009 għandhom jinkludu benefiċċji provduti fir-rigward ta’ mard kroniku jew eżistenti kif ukoll fir-rigward ta’ maternità u twelid tat-trabi.

               2.

               Benefiċċji mhux finanzjarj, inkluzi dawk fir-rigward ta’ mard kroniku jew eżistenti jew fir-rigward tat-twelid tat-trabi, mhumiex koperti minn dawn id-dispożizzjonijiet meta l-għan taż-żjara fi Stat Membru ieħor ikun li jittieħdu dawn it-trattamenti.

               3.

               Kull trattament vitali li huwa aċċessibbli biss f’unità medika speċjalizzata u/jew minn persunal u/jew tagħmir speċjalizzat irid fil-prinċipju jkun soġġett għal ftehim minn qabel bejn il-persuna assigurata u l-unità li tkun qed tipprovdi t-trattament biex jiġi żgurat li t-trattament ikun disponibbli waqt iż-żjara tal-persuna assigurata fi Stat Membru li mhuwiex l-Istat Membru kompetenti jew dak ta’ residenza.
               Lista mhux eżawrjenti tat-trattamenti li jissodisfaw dawn il-kriterji qed tingħata fl-Anness.

               4.

               Din id-Deċiżjoni għandha tiġi ppublikata f’Il-Ġurnal Uffiċjali tal-Unjoni Ewropea. Għandha tibda tapplika mid-data tad-dħul fis-seħħ tar-Regolament (KE) Nru 987/2009.

            Il-President tal-Kummissjoni Amministrattiva

         Gabriela PIKOROVÁ

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.

      (3)  Il-Każ C-326/00 Ioannidis, sentenza tal-25 ta’ Frar 2003.

      ANNESS

                  —

                  dijalisi tal-kliewi

                  —

                  terapija tal-ossiġnu

                  —

                  trattament speċjali għall-ażma

                  —

                  ekokardjografija f’każ ta’ mard kroniku tal-awtoimmunità

                  —

                  kimoterapija


title: Deċiżjoni tal-Kummissjoni tal-10 ta’ Ġunju 2014 dwar il-ħatra tal-membri tal-Kumitat għall-Prodotti Mediċinali Orfni  Test b’rilevanza għaż-ŻEE

text:
               11.6.2014

               MT

               Il-Ġurnal Uffiċjali tal-Unjoni Ewropea

               C 176/4

         DEĊIŻJONI TAL-KUMMISSJONI
   tal-10 ta’ Ġunju 2014
   dwar il-ħatra tal-membri tal-Kumitat għall-Prodotti Mediċinali Orfni
   (Test b’rilevanza għaż-ŻEE)
   2014/C 176/04
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 141/2000 tal-Parlament Ewropew u tal-Kunsill tas-16 ta’ Diċembru 1999 dwar il-prodotti mediċinali orfni (1), u b’mod partikolari l-Artikolu 4(3) tiegħu,
   Wara li kkunsidrat ir-rakkomandazzjoni tal-Aġenzija Ewropea għall-Mediċini tal-14 ta’ Marzu 2014,
   Billi:

               (1)

               Membru wieħed tal-Kumitat maħtur mill-Kummissjoni fuq il-bażi ta’ rakkomandazzjoni mill-Aġenzija Ewropea għall-Mediċini kien elett bħala President tal-Kumitat fl-4 ta’ Settembru 2012. Membru ieħor maħtur mill-Kummissjoni fuq il-bażi ta’ rakkomandazzjoni mill-Aġenzija Ewropea għall-Mediċini rriżenja fis-16 ta’ Mejju 2013. Għaldaqstant, jinħtieġ li jinħatru żewġ membri fil-Kumitat.

               (2)

               L-Aġenzija Ewopea għall-Mediċini rrakkomandat żewġ persuni għan-nomina,

               (3)

               Il-membri tal-Kumitat għandhom jinħatru għal perjodu ta’ tliet snin li jibda fl-1 ta’ Ġunju 2014,

         IDDEĊIDIET KIF ĠEJ:
   Artikolu uniku
   Wara rakkomandazzjoni tal-Aġenzija Ewropea għall-Mediċini, inħatru bħala membri tal-Kumitat għal terminu ta’ tliet snin, mill-1 ta’ Ġunju 2014:
   Dr Ingeborg BARIŠIĆ,
   Dr Giuseppe CAPOVILLA.

      Magħmul fi Brussell, l-10 ta’ Ġunju 2014.

            Għall-Kummissjoni

            F’isem il-President,

         Tonio BORG

            Membru tal-Kummissjoni

      (1)  ĠU L 18, 22.1.2000, p. 1.


title: Id-Deċiżjoni tal-Kunsill tal-11 ta' Novembru 2002 dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea, mill-parti l-waħda, u r-Renju tan-Norveġja mill-Parti l-oħra, dwar il-Protokoll 2 tal-Ftehim bilaterali dwar Kummerċ Ħieles bejn il-Komunità Ekonomika Ewropea u r-Renju tan-Norveġja (2002/981/KE)

text:
Avviż Legali Importanti

|

32002D0981

Official Journal L 341 , 17/12/2002 P. 0063 - 0063

		Id-Deċiżjoni tal-kunsilltal-11 ta' Novembru 2002dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea, mill-parti l-waħda, u r-Renju tan-Norveġja mill-Parti l-oħra, dwar il-Protokoll 2 tal-Ftehim bilaterali dwar Kummerċ Ħieles bejn il-Komunità Ekonomika Ewropea u r-Renju tan-Norveġja(2002/981/KE)IL-KUNSILL TAL-UNJONI EWROPEAWara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 33 flimkien ma' l-ewwel sentenza ta' l-Artikolu 300(1) tiegħu,Wara li kkunsidra l-proposta mill-Kummissjoni,Billi:(1) Billi Ftehim fil-forma ta' skambju ta' Ittri bejn il-Komunità Ewropea, mill-parti "l waħda, u r-Renju tan-Norveġja, mill-parti" l oħra, li jikkonċerna ċerti prodotti proċessati agrikoli koperti bil-Protokoll 2 tal-Ftehim bilaterali dwar Kummerċ Ħieles bejn il-Komunità Ewropea u r-Renju tan-Norveġja [1], ġie negozjat fuq bażi reċiproku sabiex jittejbu l-arranġamenti tal-kummerċ u jiġu solvuti ċerti problemi relatati.(2) Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KEE tat-28 ta' Ġunju 1999 li tniżżel il-proċeduri għall-eżerċizzju tas-setgħat ta' implimentazzjoni konferiti fuq il-Kummissjoni [2].(3) Il-Ftehim għandu jiġi approvat,IDDEĊIEDA DAN LI ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità Ewropea, mill-parti "l waħda, u r-Renju tan-Norveġja, mill-parti l-oħra, dwar il-Protokoll 2 tal-Ftehim bilaterali ta' Kummerċ Ħieles bejn il-Komunità Ekonomika Ewropea u r-Renju tan-Norveġja huwa b'dan approvat għan-nom tal-Komunità."It-test tal-Ftehim huwa mehmuż ma' din id-Deċiżjoni.Artikolu 2Ir-regoli għall-applikazzjoni ta' din id-Deċiżjoni għandhom jiġu adottati mill-Kummissjoni, megħjuna mill-kumitat dwar kwitjonijiet orriżontali li jikkonċernaw il-kummerċ fil-prodotti proċessati agrikoli msemmija fl-Artikolu 16 tar-Regolament (KE) Nru 3448/93 [3]. L-Artikolu 4 tad-Deċiżjoni 1999/468/KE gaħndu jgħodd. Il-perjodu preskritt fl-Artikolu 4(3) ta'dik id-Deċiżjoni għandu jiġi ffissat bħala wieħed ta' xahar.Artikolu 3Il-President tal-Kunsill huwa b'dan awtorizzat li jinnomina il-persuna li għandha s-setgħa li tiffirma l-Ftehim imsemmi fl-Artikolu 1 sabiex jorbot lil-Komunità.Magħmul fi Brussel, fil-11 ta' Novembru 2002.Għall-KunsillIl-PresidentB. Mikkelsen[1] ĠU L 171, tas-27.6.1973, p. 1.[2] ĠU L 184, tas-17.7.1999, p. 23.[3] ĠU L 318, ta' l-20.12.1993, p. 18. Regolament kif emendat bir-Regolament (KE) Nru 2580/2000 (ĠU L 298, tal-25.11.2000, p. 5).--------------------------------------------------